Қўрғонтепада уюштирилган ҳолат! | Янгиликлар | Андижон вилояти ҳокимлиги расмий портали\nБош саҳифа / Янгиликлар / Қўрғонтепада уюштирилган ҳолат!\nҚўрғонтепада уюштирилган ҳолат!\n“6.5 миллиардга таъмирланган поликлиниканинг ертўласини кўринг!” номли мақола юзасидан Андижон вилоят ҳокимлиги Матбуот хизмати хабар қилади:\nЖорий йилнинг 24 октябр куни ижтимоий тармоқларда Андижон вилояти Қўрғонтепа тумани поликлиникасининг ертўласида тиббий чиқиндилар ёйилиб ётганлиги акс эттирилган мақолани Қўрғонтепа туман ҳокимлиги Матбуот хизмати дарҳол ўрганишга киришди.\nМатбуот хизмати томонидан воқеа жойига борилганда, ёйилиб ётган “чиқинди” аслида чиқинди эмаслиги, бўшаган тиббий шиша идишлар бўлганлиги аниқланди. Бўшаган шиша идишлар қайта ишланишга топширилиши керак бўлиб, идишлар доим тартибланган шаклда, махсус қопларга жойлаштирилиб, қисқа вақт шу жойда сақлаб турилган.\nШифохонанинг катта ҳамшираси Дилрабо Абдуллаева ушбу ҳолат ҳақида саволга тутилганида:\n-Кеча кечқурун шунақа хабарни кўриб очиғи хайрон қолдим. Чунки шахсан мени ўзим, катта ҳамшира сифатида бу ҳолатни назорат қилардим. Ҳеч қачон ертўламизда шишалар бунақа шаклда турмаган, биз ўша шишаларни бир неча кун ичида қайта ишлашга топширишимиз керак, бунақа ёйиб ташласак яна ўзимиз тозалаймизку! Ҳар доим тартиб билан қопларга солинади ва ертўланинг шундоқ эшиги олдига қўйиб турилади, топширалаётганда ҳам қайтадан олиб чиқиш техник ходимлар учун осонлашади. Мени билишимча, бу ҳолат атайин кимдир томонидан ташкил қилинган. Қоплар йиртиб олинган ва шишалар сочилиб суръатга олинган. Мен бундан бошқа тахмин қилаётганим йўқ! –дея жавоб берган Дилрабо Абдуллаева.\nТерапия бўлими бошлиғи шифокор Диёрбек Қамбаровдан ҳам ушбу ҳолат юзасидан изоҳ сўралди.\n-Айнан мана шу ертўла Терапия бўлимига қарашли бўлиб, бу ерда яқинда реконструкция ишлари якунланиб фойдаланишга топширилган. Берилган суръатларда, темир қувурлар шишалар устида турган бўлиб, аслида ушбу қувурлар ва темир материаллар, реконструкция ишларида фойдаланилмай қолган, заҳира материал сифатида сақлаб қўйилган эски қувурлардир. Булар қурувчилар тарафидан бир четга тартиб билан қўйилиб, бошқа томонига ўша бўш шиша идишларнинг қоплари қўйиларди. Суръатдаги ҳолатни кўриб фақат бир тахмин қилиш мумкинки, тартибли бир жой қасддан ифлослантирилиб, суръатга олинган. Бундан ташқари суръатда чиқинди шаклига келтириб қўйилган, у ерда эса умуман чиқинди мавжуд эмас. Булар бўшаган тиббий шиша идишлардир. Улар қайта ишлашга юборилади ва шунгача тартиблаб сақланади.\nШифохонада Экология ва атроф муҳитни муҳофаза қилиш инспексияси инспектори билан суҳбатлашилганда ҳам аниқландики, бундан олдин ҳам инспексия ходимлари бир неча бор хизмат вазифаси юзасидан ертўлани текширгани келишган ва суръатдаги каби бетартиб ҳолга умуман дуч келишмаган.\nЎз-ўзидан хулоса аниқ. Ушбу кўриниш кимгадир керак бўлиб қолган. Шифохона “Тоза Ҳудуд” ДУК билан шартномага эга бўлиб, чиқинди ташиш масаласида ҳеч қандай муаммо йўқ.\nЕртўлада тозалаш ишлари олиб борилди, шиша идишлар яна қайтадан йиғиштириб олинди ва қайта ишлашга юборилди.\nШахсий манфаат ортидан кимнидир алдашимиз, туҳмат қилишимиз мумкин, лекин ўзимизни, виждонимизни ҳеч қачон алдай олмаймиз. Ҳақиқат эгилади, лекин асло синмайди.\nКиритилган вақти: 25/10/2019 20:31\tКўрилганлиги: 506


Дунёнинг энг кучли адвокатлари машҳур наркобарон El Chapo’ни ҳимоя қилади\n12:15 / 09.08.2017\nМексикалик наркобарон Хоакин Гусман (El Chapo) суд жазосидан қутулиб қолиш учун дунёнинг энг кучли адвокатлар гуруҳини ўз ҳимояси учун ёллади. Улар орасида Нью-Йорк мафиясининг нуфузли раҳбари Жон Готтининг ўғлини суд залида муваффақиятли ҳимоя қилган Марк Ферник ва Жефри Личман номлари ҳам бор.\nГусман дунёдаги энг йирик нарко йўлаклардан бирини бошқаришини рад этмоқда, агар бу айблов исботланса, уни АҚШ қамоқхоналаридан биридаги жазо муддати кутиб турибди.\n60 ёшдаги El Chapo бундан аввал ҳам турли жиноятлари учун Мексикада қамоқ жазосини ўтаган, бунинг устига икки марта жазони ўташ жойидан қочишга муваффақ бўлган. Биринчи марта у кир ювиш саватчасида, иккинчи ҳаракатда ўзи томонидан қазилган туннель йўлаги орқали қамоқхонадан қочиб кетган.\nБугунги кунда умумий молиявий қудрати 14 миллиард АҚШ долларига тенглашиб қолган Синалоа картели айнан Хоакин Гусман томонидан бошқарилади, деган айблов билан у ҳибсга олинган эди. Айни пайтда у Нью-Йоркда энг кучли қўриқланадиган ҳибсхоналаридан бирида ушлаб турилибди.\nМексика наркобарони Гусманнинг ўғли ўғирлаб кетилди


Ҳиндистон Помпео ташрифи арафасида АҚШ маҳсулотларига бож тўловлари киритмоқчи\n23:08 / 14.06.2019\nҲиндистон ҳукумати АҚШдан импорт қилинувчи баъзи товарларга импорт божлари киритади. Ушбу қарор 16 июнда, АҚШ давлат котиби Майк Помпеонинг Нью-Деҳлига ташрифига саноқли кунлар қолганда кучга киради. Ушбу чора АҚШ президенти Дональд Трампнинг Ҳиндистонни савдо имтиёзларидан маҳрум этиш қарорига жавоб бўлиши мумкин, деб ёзган Wall Street Journal нашри. Бироқ ҳинд амалдорлари буни рад этмоқдалар. “Бу жавоб чора эмас. Биз бир йил кутдик ва шунчаки буни ҳозир қилишга қарор қилдик”, деб айтган шундай амалдорлардан бири.\nАҚШ ва Ҳиндистон ўртасидаги савдо алоқалари бир йил аввал, Трамп маъмурияти 2018 йил июнда ҳинд пўлати ва алюминийсига импорт божлари киритгандан кейин ёмонлашган. Бунга жавобан Ҳиндистон АҚШнинг бир қатор товарларига, жумладан грек ёнғоғи, олма, бодом ва дуккакли ўсимликларига 120 фоизгача бож киритилишини эълон қилган, бироқ АҚШ ўз фикридан қайтиши умидида ушбу бож тўловларини киритишни кейинга қолдирган.\nБироқ Вашингтон июнда ўз савдо имтиёзлари дастуридан Ҳиндистоннинг чиқишини эълон қилди. Ушбу дастур баъзи ривожланган давлатларга муайян товарларни божсиз сотиш ҳисобига ёрдам берган. Бу дастур остига АҚШга экспорт қилинувчи ҳинд товарларининг 11 фоизи тушган, бу эса 6,3 млрд долларга тенг. Эндиликда ҳинд товарлари, жумладан химикатлар, автомобил бутловчи қисмлари ва идиш-товоққа 7 фоизгача бож солинади. Шу тариқа Трамп маъмурияти Ҳиндистонни ўз бозорини АҚШ компаниялари учун очиқроқ қилишга мажбурламоқчи.\n21:41 / 22.09.2019\n13:14 / 22.09.2019\nҲусийчилар Эрон Саудия Арабистонига яна ҳужум қилишга тайёрланаётгани тўғрисида огоҳлантиришди\n09:17 / 22.09.2019\nЭрон ташқи ишлар вазирининг АҚШ бўйлаб ҳаракатланиши яна чеклаб қўйилди


- Нояб 12, 2018\nТўғри сўзлик ҳар қандай ҳолатда ҳам гапнинг ростини айтиш, тўғри гувоҳлик бериш мусулмон аҳлоқининг энг зарур сифатларидан биридир. Аллоҳ таоло тўғри сўз, ҳаққоний сўзлайдиган бандаларни даражасини кўтариб, уларни мақтайди. Аксинча ёлғон сўзлайдиган ёлғон гувоҳлик берадиган кимсаларни қаттиқ қоралайди.\nАллоҳ Қуръони каримда шундай марҳамат қилади: “Эй мўминлар, Аллоҳдан қўрқинглар ва рост сўзланглар. Шунда Аллоҳ ишларингизни ўнглайди ва гуноҳларингизни мағфират этади. Ким Аллоҳ ва Пайғамбарга итоат этса, демак у улуғ ютуққа эришибди”. (Аҳзоб сураси, 70-71-оятлар)\nГапга ёлғон-яширинни қўшиб гапириш, ҳақиқатни яшириб, бошқаларга зулм кўрсатиш энг қабиҳ иллатлардандир. Бундайларга қарата Аллоҳ таоло Қуръони каримда шундай марҳамат қилади: “Ҳақни ботил билан аралаштирманг ҳамда била туриб ҳақиқатни яширманг”. (Бақара сураси 42-оят)\nРасулуллоҳ соллаллоҳу алайҳи ва саллам шундай марҳамат қиладилар: “Гуноҳларга пушаймонда, надоматда бўлиш – айни тавбадир”. (Имом Аҳмад ва имом ибн Можа ривояти).\nРасулуллоҳ саллолоҳу алайҳи вассаллам шундай марҳамат қилади: “Ҳар бир одам боласи хатокор ва хотокорларнинг энг яхшиси Аллоҳга тавба қилиб, истиғфор айтгувчилардир”. (Имом Термизий, Имом Ахмад ва имом ибн Можа ривояти).\nАллоҳ таоло сени тавба қилишга муваффақ қилиши, тавбангни қабул бўлганидан далолатдир.\nАллоҳ таоло ҳар биримизни гуноҳларимизга тавба қилиб улгуришимизни насиб қилсин, Аллоҳ таоло марҳаматли ва раҳмли Зотдир.\n“Кўкалдош” ўрта махсус ислом билим юрти талабаси\n974 марта ўқилди\nДругие материалы в этой категории: « Буюк муҳаддисларга бешик бўлажак маърифат маскани\tДўзах харом қилинган кишилар »


Ўзбекистон мусулмонлари идораси бўлим мудири, таниқли олим Муҳаммад Айюбхон домла Хомидов Тошкент туманидаги “Мирхалилҳожи ота” жоме масжидида мўмин-мусулмонларга қилган маърифий суҳбатидан.\n– Қуръони каримда: «Агар шукр қилсангиз (ва имон келтирсангиз) У сизлар учун рози бўлур» (Зумар сураси, 7-оят), деб марҳамат қилинади. Ҳақ таолонинг розилиги бизга берган неъматларига шукр қилишимизга боғлиқ, – дейди устоз Муҳаммад Айюбхон домла. – Шайх Саъдий раҳматуллоҳи алайҳ “Гулистон” китобида: “Бизга шунча неъматларни ато этган Ҳақ таоло бандаларига шукрни вожиб қилган”, деган.\nЭътибор беринг: Аллоҳ таолонинг биргина нафас неъмати шукрини адо эта оламизми? Албатта, йўқ! Инсон нафақат нафас, балки юриш, фикрлаш, кўриш, эшитиш, ҳаракатланиш – ҳаммасининг шукрини адо этиши лозим. Мазкур неъматларни Раббимиз розилиги йўлида ишлатиш билан уларнинг шукри адо этилади.\nТил беҳуда сўзласа, қулоқ ҳаром нарсаларни эшитса, кўз ман этилган нарсаларни кўрса, қалбдан ёмон ўй-хаёллар аримаса, ушбу неъматлар ўз ўрнига ишлатилмаган бўлади.\nБандалар Парвардигоримиз берган неъматларга шукр қилиб, Ўзининг розилиги учун неъматдан фойдаланса, уларни кўпайтириб бераверади. Аммо инсон уларга нонкўрлик қилса, кафангадо бўлади. Ўзи асрасин!\nҚуръони каримда марҳамат қилинади: «Борди-ю, ношукрчилик қилсангиз, албатта, азобим (ҳам) жуда қаттиқдир» (Иброҳим сураси, 7-оят). Демак, Аллоҳ таолонинг неъматларини эслаб, унга кўп шукр қилишимиз лозим.\nМулоҳаза қилиб кўрайлик. Кўриш, эшитиш, юриш имкониятидан маҳрум миллионлаб кишилар бор! Тўрт мучаси соғлар уларни кўриб ибрат олиши, имконияти чекланган киши эса: “Ўз ҳолати учун Ҳақ таолодан улкан ажр-мукофот умидвор бўлиши, ҳолим бундан ҳам ёмон бўлиши мумкин эди, дея шукр қилиши керак.\nЎзимиздаги неъматларнинг қадрига етиб, шукрда бардавом бўлиш билан бирга, аҳли оила, фарзанд ва биродарларга ҳам неъматлар ҳақида тез-тез эслатиб турайлик. Зеро, неъматларни эслаш ҳам шукрдир.\nОяти каримада: «Эслатинг! Зеро, эслатма мўминларга манфаат етказур» (Зориёт сураси, 55- оят), дейилган. Бошқа ояти каримада: «Раббингизнинг (Сизга ато этган барча) неъмати ҳақида эса (одамларга) сўзланг!» (Зуҳо сураси, 11-оят) деб буюрилган.\nОхирги йилларда ҳар биримизнинг оиламиз, яқинларимиз ё ўзимизда динимиз билан боғлиқ ўзгариш бўлмадими? Агар бу саволга виждонан жавоб берилса, шу йилларда Аллоҳ таолонинг бизга ато этган неъматларининг саноғига ета олмаймиз. Жумладан, юртимизда юз минглаб нусхада Қуръони карим нашр этилди. Кўпчиликнинг уйида ушбу Қуръони карим тиловат қилиняпти.\nҲозир юртимиз мўмин-мусулмонларига Қуръони каримни ўқиб-ўрганишга имконият ва шароитлар етарлича. Бундан фойдаланмаган одам гуноҳкор бўлади. Хусусан, диний таълим муассасаларида “Қуръон ва тажвид” курслари, кўплаб хусусий ўқув марказларида эса араб тилини ўргатадиган курслар бор. Инчунин, айни пайтда, Ўзбекистон мусулмонлари идорасида “Қуръони карим ва тажвидни ўргатиш” бўлими очилиб, келгусида мўмин-мусулмон халқимизга Қуръони каримни ўргатувчи яна кўплаб ўқув курслари очилади.\nБундан ташқари, юртимиздаги кўплаб интернет нашрларида Қуръон ўргатадиган саҳифалар бор. Масалан, Ўзбекистон мусулмонлари идорасининг muslim.uz сайтида бир ҳафтада уч кун онлайн тарзда Қуръони каримни ўрганиш имкони бор. Ушбу сайтнинг телеграм, ютуб каналларига аъзо бўлган киши онлайн дарсларни тинглаш баробарида ўз қироатини устозга тўғрилатиб олиши ҳам мумкин. Шайх Муҳаммад Содиқ Муҳаммад Юсуф ҳазратлари асос солган islom.uz сайтида эса Қуръонни ўргатадиган алоҳида саҳифа бор. Демак, бугун Қуръон ўрганишга узр қолмади ва бу Аллоҳнинг раҳмати бўлди.\nАллоҳ таолонинг фазли ва баракотини, неъматларини кўп-кўп эсласак, шукр қилишга имконимиз бўлади. Қуръони каримда марҳамат қилинади: «(Эй) Довуд оиласи! (бу неъматларнинг) шукронаси учун амал (ибодат) қилингиз! Бандаларим орасида (Аллоҳга) шукр қилувчиси оздир» (Сабаъ сураси, 13-оят).\n“Ислом нури” газетасининг 18-сонидан олинди\nДругие материалы в этой категории: « Дуо қабул бўлишининг одоблари\tҚарздорликдан қутулиш дуоси »


Осиё ўйинлари. Саккизинчи кунда жами 6 медал\n21:00 / 26.08.2018 20618\nИндонезиянинг Жакарта ва Палембанг шаҳарларида бўлиб ўтаётган XVIII ёзги Осиё ўйинларининг 26 август кунидан ўрин олган мусобақаларида ўзбекистонлик 18 нафар спортчи яккалик ва жамоа ҳолда 7 спорт тури бўйича баҳс олиб боришди.\nБугунги баҳсларда Ўзбекистон делегацияси 1 олтин, 1 кумуш ва 4 бронза, жами 6та медал қўлга киритди.\nЎзбекистон каратэ жамоасининг -60 кг вазн тоифасидаги вакили Садриддин Сайматов Осиё ўйинлари бронза медали совриндорига айланди.\n-67 кг вазн тоифасида Ўзбекистон шарафини ҳимоя қилган каратэчи Иқболжон Узоқов нимчорак финалда Саудия Арабистони вакили Фаҳад Алхатамига 1:4 ҳисобида ютқазиб қўйди ва турнирдаги иштирокини якунлади.\nМусобақаларда -61 кг вазн тоифасида иштирок этган Барно Мирзаева ҳам бронза медал билан тақдирланди.\nЎзбекистонлик жиу-житсулар бу сафар ҳам медал олишолмади.\n-77 кг вазн тоифасида Ўзбекистон шарафини ҳимоя қилган Мирали Шарипов 1/16 финалда қозоғистонлик Олжас Нуртакановни 2:0 ҳисобида мағлуб этди ва нимчорак финалга йўл олди. Аммо кейинги босқичда у қирғизистонлик Нурсултан Алимкуловга 0:16 ҳисобида мағлуб бўлди ва мусобақадаги иштирокини якунлади.\nШу вазн тоифасидаги Улуғбек Отамуродов илк жангида мўғулистонлик Еркбаяр Баткуянгга 2:4 ҳисобида ютқазиб қўйди.\nЎзбекистонлик боксчилар ишончли ҳаракат қилишда давом этишмоқда. Бугунги баҳсларда рингга чиққан 3 боксчи ҳам кейинги босқичга йўл олди.\nЎзбекистон бокс терма жамоасининг -52 кг вазн тоифасидаги вакили Жасур Латипов нимчорак финалда хитойлик Жиангуа Хуни 3:2 ҳисобида мағлуб этди ва чорак финалга чиқди.\nБокс терма жамоасининг -60 кг вазн тоифасидаги вакили Шунқор Абдурасулов эса нимчорак финалда филиппинлик Жеймс Палистени 5:0 ҳисобида енгиб, кейинги босқичга ўтди.\n-69 кг вазн тоифасидаги Бобоусмон Батуров эса хитойлик Маимаититу Кёнг билан жанг қилди ва 4:1 ҳисобида ғалаба қозонди. У ҳам чорак финалда.\nЎзбекистон гольф жамоаси 20 жамоа ичида 19-ўринни эгаллади.\nЯккалик баҳсларида ҳам Ўзбекистон вакиллари қуйи поғоналарни банд этишди: Канатбек Курбаналиев (69), Евгений Ли (72), Тен Роман (74) ва Сергей Чен (81).\nПенчак силат бўйича -65 кг вазн тоифасида иштирок этган Абдумалик Салимов ярим финалда индонезиялик Пратама Иқбол Сандрага 0:5 ҳисобида ютқазди. 17 ёшли Салимов чорак финалда эронлик Муҳаммад Раҳимбалани 3:0 ҳисобида мағлуб этганди. Ярим финалда ютқазган спортчи Ўзбекистон ҳисобига яна битта бронза медал келтирди.\nЎзбекистон оғир атлетика жамоасининг бугунги баҳсларда иштирок этган икки вакили ҳам медал олди.\nДастлаб 75 кг вазн тоифасида қатнашган Омадой Отақўзиева 237 кг натижа қайд этиб (даст кўтаришда 101, силтаб кўтаришда эса 136), иккинчи ўринни эгаллади.\nЎзбекистон оғир атлетика жамоаси етакчиси, Рио олимпиадаси чемпиони Руслан Нуриддинов эса Осиё ўйинлари ғолибига айланди.\n105 кг вазн тоифасида баҳсларда иштирок этган Руслан Нуриддинов 421 кг (даст кўтаришда 191кг, силтаб кўтаришда 230 кг) натижа қайд этиб, биринчи ўринни эгаллади ва Ўзбекистон делегацияси ҳисобига навбатдаги олтин медални қўшиб қўйди. Руслан ўз натижаси билан Осиё ўйинлари рекордини ҳам янгилади.\nБу Ўзбекистоннинг Осиё ўйинлари тарихидаги оғир атлетика буйича илк олтин медалидир.\nБосқон улоқтириш бўйича баҳсларда Сухроб Хўжаев учинчи натижа қайд этиб, Ўзбекистон ҳисобига 11-бронза медали келтирди.\n100 метрга югуриш баҳсларида иштирок этган Нигина Шарипова ярим финалда ўз гуруҳида биринчи бўлди ва финалда қатнашди. Аммо медаллар учун баҳсда у 11,45 с натижа билан еттинчи бўлди.\nЯна бир енгил атлетикачи Елена Смолянова ядро улоқтириш баҳсларида иштирок этди ва 15,74 м натижа кўрсатиб, бешинчи поғонадан жой эгаллади.\nОсиё ўйинларининг саккизинчи кун баҳсларидан кейин Ўзбекистон делегацияси ҳисобидаги медаллар сони 28тага етди - 6 олтин, 11 кумуш ва 11 бронза. Ўзбекистон ҳамон умумий рейтингда 10-ўринда қолмоқда.\nҲарбий чемпионлар болаларга совға улашди


ИнтерФУТБОЛ :: ТОП-10: трансфер суммаси кескин ошган футболчилар (фотогалерея)\nТОП-10: трансфер суммаси кескин ошган футболчилар (фотогалерея)\nУшбу рейтинг варақасини тузишда transfermarkt.de сайтининг янги маълумотларидан фойдаланилган. Яна бир жиҳатни алоҳида таъкидлаш керак, фақат Англия, Испания, Германия ва Франция элит лигаларида ўйнаган футболчиларга эътибор қаратилган.\nХўш, ҳозирги суммани бир йил олдингиси билан солиштирганда, кимларнинг нархи кескин ошди?\n(ДИҚҚАТ: ФУТБОЛЧИЛАРНИНГ 2018|2019ДАГИ КЛУБЛАРИ КЎРСАТИЛГАН)\n10. Раҳим СТЕРЛИНГ («Манчестер Сити» ярим ҳимоячиси)\nБир йил аввалги баҳоси: 90 млн. евро\nҲозирги баҳоси: 140 млн евро\nФарқ: 50 млн. евро\nЎсиш даражаси: 55,6 фоиз\nРаҳим Стерлинг талабчан Хосеп Гвардиола қўл остида йилдан-йилга суръатни оширмоқда. Англиялик вингер айнан испан мутахассиси туфайли тезкор ва техник салоҳияти баланд оддий йигитдан самарали машинага айланди.\nДейлик, Раҳим ўтган мавсум 61та ўйинда 31та гол уришдан ташқари, 13та самарали узатмага муаллифлик қилди. АПЛнинг ўзида эса «Гол+пас» тизими бўйича фақат Серхио Агуэро, Муҳаммад Салоҳ ва Эден Азардан ортда қолди. Муҳими, Стерлинг ўз ўйинини янада кучайтириш имкониятига эга. У хусусан, яхши вазиятлардан унумлироқ фойдаланишни ўрганса, бас.\nДарвоқе, Садио Мане ва Бернардо Сильва трансфери ҳам 50 млн. еврога қимматлашди. Лекин уларнинг ҳозирги баҳоси Стерлингникидан бироз паст. Англиялик футболчи шунинг учун рейтингнинг 10-қаторига қўйилди.\n9. Лука ЙОВИЧ («Айнтрахт» ҳужумчиси)\nБир йил аввалги баҳоси: 8 млн. евро\nҲозирги баҳоси: 60 млн. евро\nФарқ: 52 млн. евро\nЎсиш даражаси: 650 фоиз\n«Реал»нинг ёзги энг шов-шувли трансфери - Йович. «Мадрид» раҳбарияти Германия чемпионати ва Европа Лигасида порлаган 21 ёшли ҳужумчини 60 млн. еврога харид қилди.\nШу тариқа унинг баҳоси бир йил давомида 7 баробардан ҳам баландроқ ошди. Лука учун «Айнтрахт»дан атиги 5 млн. евро олган «Бенфика» ҳозирда аламдан «бошини деворга ураётгандир»...\n8. Николя ПЕПЕ («Лилль» ярим ҳимоячиси)\nБир йил аввалги баҳоси: 10 млн. евро\nҲозирги баҳоси: 65 млн. евро\nФарқ: 55 млн. евро\nЎсиш даражаси: 550 фоиз\nАгар «монстр» Килиан Мбаппе яна бир қойилмақом мавсум ўтказмаганида, «Лилл»нинг ўнг қанот ярим ҳимоячиси Лига 1нинг бош қаҳрамони бўлармиди? Ҳар ҳолда, бир йилча олдин кўпчилик учун нотаниш саналган Пепе Франция элит лигасининг ўзида 22та гол урди (бу «Лилл»нинг деярли 30 фоиз голига тенг) ва 11 марта ассистентлик ролини бажарди.\nШундай экан, ивуарлик йигитнинг трансфер баҳосига нақ 55 «лимон» қўшилганида ажабланадиган томони йўқ.\n7. РОДРИГО («Атлетико» ярим ҳимоячиси)\nБир йил аввалги баҳоси: 25 млн. евро\nҲозирги баҳоси: 80 млн. евро\nЎсиш даражаси: 220 фоиз\n«Атлетико» сафида қўққисдан пайдо бўлган ёш Родриго бир уринишда клубнинг кўп йиллик етакчиси Габи ўрнини эгаллади. Хуллас, «матрасчилар» мухлислари 22 ёшли йигит туфайли Габининг Қатарга йўл олганини эсламай қўйишди.\nЗеро, у универсаллиги ҳисобига ҳужум ва ҳимоя ўртасидаги мувозанатни талаб даражасида ушлаб турди. Родриго ҳар томонлама зўр: яхши узатма беришга қодир, ўйинни нозик илғайди, тўп олиб қўйиш ва ҳаводаги курашда беназир.\n«Янги Бускетс» дея таърифланадиган футболчининг шу жиҳатлари Хосеп Гвардиолани жалб этган бўлса ажабмас...\n6. Трент АЛЕКСАНДР-АРНОЛЬД («Ливерпуль» ҳимоячиси)\nЁш Александр-Арнольд ўтган йилнинг сентябрь ойида мавсум якунида дунё футболидаги иккинчи қиматбаҳо ҳимоячига айланиши мумкинлигини хаёлига ҳам келтирмаган бўлса керак. «Ливерпуль» менежментига қойил: иқтидорли йигитча салоҳиятини вақтида муносиб баҳолади.\nГап мавсум давомида 12та самарали узатмага муаллифлик қилиб, бу борада ҳимоячиларга тегишли бўлган АПЛ рекордини янгилаган футболчи ҳақида кетмоқда.\n5. Кай ХАВЕРЦ («Байер» ярим ҳимоячиси)\nБир йил аввалги баҳоси: 28 млн. евро\nҲозирги баҳоси: 90 млн. евро\nФарқ: 62 млн. евро\nЎсиш даражаси: 221,4 фоиз\n«Байер»нинг 19 ёшли ярим ҳимоячи L~Equipe журнали талқинидаги энг яхши ёш футболчилар рейтингида бежиз 3-ўринни банд этгани йўқ. Мавсум Кай учун чиндан ҳам, ўта омадли келди.\nЙигитча 17та голга муаллифлик қилиш баробарида Леверкузен клуби етакчилари қаторига қўшилди ва Германия миллий термасидан таклиф олди. Хуллас, Хаверц энг кучли клублар назарига тушди.\n4. Жоау ФЕЛИШ («Бенфика» ҳужумчиси)\nБир йил аввалги баҳоси: 2 млн. евро\nҲозирги баҳоси: 70 млн. евро\nФарқ: 68 млн. евро\nЎсиш даражаси: 3400 фоиз\nТрансфер суммаси бўйича мислсиз ўсиш. «Бенфика»нинг асосий жамоасида дебютини нишонлаган 19 ёшли португал йил давомида шу қадар зўр ўйнадики, унинг баҳоси бирданига 35 баравар (!) ошди. Бу ҳаводан олинган сумма эмас, албатта.\nЗеро, Европанинг энг сара клублари аллақачон ёш футболчига реал харидор сифатида оғиз оча бошлаганди. Маълумки, Жоау «Атлетико»га йўл олди. Кимлардир балки буни кутмагандир...\n3. Френки де ЙОНГ («Аякс» ярим ҳимоячиси)\nБир йил аввалги баҳоси: 7 млн. евро\nҲозирги баҳоси: 85 млн. евро\nФарқ: 78 млн. евро\nЎсиш даражаси: 1114,3 фоиз\nУшбу рейтингга якунланган мавсум намунаси - «Аякс»дан ҳеч ким кирмаганида жуда ғалати бўларди. Амстердам жамоасининг ҳайратланарли парвозида Френки де Йонг алоҳида ўрин тутди.\nЯъни у «Аякс» марказий ярим ҳимоясида ҳақиқий диспетчер ролини бажарди, ҳужумни ривожлантиришда жонбозлик кўрсатди. Умуман, Френкининг «Барселона»га 75 млн. евро эвазига ўтиши расман ҳал қилинишидан олдиноқ трансфер суммаси 10 баравар «болалаганди».\n2. Килиан МБАППЕ («ПСЖ» ҳужумчиси)\nБир йил аввалги баҳоси: 120 млн. евро\nҲозирги баҳоси: 200 млн. евро\nФарқ: 80 млн. евро\nЎсиш даражаси: 66,7 фоиз\nКилиан Мбаппе - дунё футболининг энг қимматбаҳо ўйинчиси. Қаранг, «ПСЖ» бағрида яйраган йигитча 20 ёшига қадар 100та гол маррасидан ўзишга улгурди. Бунинг самараси ўлароқ, жаҳон чемпионининг ўзи шундоқ ҳам қиммат баҳосига яна 80 «лимон» қўшилди.\n1. Жейдон САНЧО («Боруссия» Д. ҳужумчиси)\nБир йил аввалги баҳоси: 15 млн. евро\nҲозирги баҳоси: 100 млн. евро\nФарқ: 85 млн. евро\nЎсиш даражаси: 566,7 фоиз\n«Манчестер Сити» раҳбарияти бу рақамларни кўришга тоқат қилолмаса керак. Ахир «шаҳарликлар» 2017 йили вундеркиндни ўз сафларида олиб қололмай, уни «писта пули» эвазига қўйиб юборишганди.\nМана, Санчо Дортмунд «Боруссия»сида чинакамига ёғду сочиб, бутун Бундеслиганинг энг яхши футболчилари қаторига кирди. Ўтган мавсум давомидаги 13та гол ва 15та самарали узатма барчасини кўрсатиб турибди.


«АНДИЖОН-2» ФУТБОЛ ЖАМОАСИ ШАКЛЛАНДИ - AUZ.UZ\nБугун вилоят ҳокими Шуҳратбек Абдураҳмонов вилоят футбол академиясида яратилган шароитлар билан яқиндан танишиш мақсадида мазкур даргоҳга ташриф буюрди.\nВилоят раҳбари дастлаб яқинда халқаро турнирда иштирок этиб, ғолибликни қўлга киритган академия қошидаги «SGS-Shiringaz-2005» жамоаси вакиллари билан кўришди. Эришган муваффақиятлари учун уларга ўз миннатдорлигини билдириб, эсдалик совғаларини топширди.\n- Жорий йилнинг 22-30 март кунлари Қозоғистон Республикасининг Олмаота шаҳрида “Navruz cup” халқаро турнири бўлиб ўтди, - дейди жамоа мураббий Шоҳруҳбек Ишанов. – Унда мустақил давлатлар ҳамдўстлигига аъзо бўлган мамлакатлардан ўндан ортиқ жамоа иштирок этди. Кучли жамоалар билан муросасиз беллашдиква турнирда биринчи ўринни эгаллаб, ғолиб бўлдик. Бунда бизларга кенг имконият ва шароит яратиб бераётган юртбошимиз ҳамда вилоятимиз ҳокимининг меҳнатлари катта, албатта.\nУчрашувда вилоят раҳбари янги ташкил этилаётган “Андижон-2” жамоаси таркибини тузиш ишлари билан танишди. Шу куни вилоят ҳокимига 10-рақамли махсус футболка совға қилинди.


Луижи Пиранделло. Бировга кулма зинҳор...\nHome icon Бош саҳифа»Жаҳон адабиёти»Луижи Пиранделло. Бировга кулма зинҳор...\nДўстини бундай ачинарли ҳолатда кўриш Голиш учун жуда оғир эди. Наҳотки унинг қаршисида турган ўша ёшлик йилларида ғаройиб саргузаштлар ишқибози бўлган Беньямино Ленци бўлса? Икковлари ҳам уйланмай бўйдоқликларича қолиб кетдилар. Бўш вақтларини маишатда ва ўйин-кулги билан ўтказишни ёқтирар эдилар. Кейинчалик Беньяминонинг ҳаётида ўзгариш рўй берди. У жуда эпчил чиқиб қолди. Гаплари бурро, қатъий эди. У пайтларда Беньямино деганлари ишга муккасидан кетган, умид билан ҳаракат қиларди. Кутилмаганда, шундай ҳолатга тушиб ўтирса-я... Бу ёғи қандоқ бўлди! Ачинарли аҳволга-я!\n– Беньямино Ленцини кўрдингизми? – деб сўрарди. “Йўқ” деб жавоб бергудек бўлишса:– Бечора шол бўлиб қолибди! Қандай яшаб юрибди, ҳайронман. Шифокор бўлганимда бу ҳолдан қутқарармидим... Бечора педал айлантириб, оёғини ҳаракатга келтираяпти. Тузалиб кетармикин? Бир минг саккиз юз олтмиш олтинчи йилда – ёшлик йилларида мен билан ёнма-ён туриб урушган ва дуэлда қатнашган ўша Беньямино Ленци-да. Жин урсин, биз ўзимизни ҳеч қачон аяган эмасмиз. Ҳаёт шоду хуррамликларга тўла бўлсагина қадрли бўларкан. Бўлмаса, унинг қизиғи йўқ экан. Мен бу аҳволга чидаёлмай ўзимни бир балога гирифтор қилган бўлардим.\n– Йўқ, агар шундай ҳолат рўй берса деяпман-да...– деди.\n– Сиз... сиз... мўлжалга олиб мушт туширгандай...– деди.\n– Хавотир бўлманг, хоним, ҳеч қўрқадиган жойи йўқ. Укангизга унинг бетоблиги бор-йўғи овқат ҳазм бўлмаганидан деб айтамиз, мана кўрасиз...\n– У ишонади, мен бунга кафилман. Чунки касали оғир эмас, бир неча кундан сўнг оёқ-қўлларини қимирлата бошлайди. Вақт ўтгач, юриб ҳам кетади. Аста-секин юради. Ким билсин, вақт ўтиши билан у буткул кўрмагандек бўлиб кетиши ҳам мумкин... Бу унга жиддий огоҳлантириш бўлди. У ҳаёт тарзини бутунлай ўзгартириши ва қатъий тартибга бўйсуниб яшаши лозим. Фақат шу йўл билан касал хуружи қайталанишидан узоқ вақт сақланиши мумкин.\n– Ҳа... ҳа... бу оддий ошқозон касали...\n– Меъда сустлиги... ҳа...ҳа... шундай.\n– Энди-чи, энди... ҳассасиз юрсам дейман...\n– Мени йўқлаб келганларинг учун бошим кўкка етди, раҳмат,– шоша-пиша деди Надина.– Яшаворинглар! Икковингизлар ҳам зўрсизлар... Уйимга қадам ранжида қилиб, бошимни осмонга етказдинглар. Мен айтган гапимдан хижолатдаман, лекин сизларнинг фойдангизни кўзлаган эдим... Меникигача етиб келиш, устига-устак пиллапоялардан юқорига чиқишда қийналган бўлсангиз керак, деб... Беньямино, қўй, азизим, йиғлама... Сенга нима бўлди ўзи. Бардам бўл, Беньямино! – дея Надина оппоқ, чиройли, дўмбоққина қўллари билан унинг юзини силаб қўйди.– Сенга нима бўлди? Қани, менга бир қара-чи!.. Уйимга келмоқчи эмасмидинг, а? Сени анави ярамас бу ерга бошлаб келган бўлса керак? Шунинг учун мен уни эркаламоқчи эмасман. Бас қил, сен менинг арслоним, қадрдонимсан. Йиғлама, кўз ёшларингни ўзим артиб қўяман. Ана шундай, шундай қилиб. Мана бу ажойиб феруза кўзли узукка қарагин-а? Уни менга ким совға қилган? Бу узукни ким ўз Надинасига совға қилган? Эгнимдаги чиройли кўйлакни-чи? Қани, топ-чи? Сен мен учун энг қадрли инсонсан, азизим,– дея Беньяминонинг пешонасидан ўпиб қўйди. Сўнг ўрнидан даст турди-да, кўз ёшларини артиб олгач:


15 марта, 2020 admin Мақолалар\nДиний экстремизм — жамият учун анъанавий бўлган диний қадриятлар ва ақидаларни рад этиш, уларга зид бўлган ғояларни алдов ва зўрлик билан тарғиб қилишга асосланган назария ва амалиётни англатади.\nДинийэкстремизм келиб чиқишининг биринчи ва асосийси сабаби мутаассиб фикр ва қарашларнинг пайдо бўлишидир. Мутаассиблик муайян ғояларнинг тўғри эканига қаттиқ ишониш, уларга муккасидан кетиш, “ўзгалар” ва “ўзгача” қараш ва ғояларга муросасиз муносабатда бўлиш, бошқа фирқа ва мазқабларни бутунлай рад этган ҳолда, уларни тан олмасликда намоён бўлади. Мутаассиблик барча даврларда турли дин ва йўналишлар орасида кескин низо ва тўқнашувлар келиб чиқиншга сабаб бўлган. Айни пайтда, дунёвий ва диний билимларнинг саёзлиги, соф диний тушунчаларнинг асл мазмунини билмаслик ҳам диний экстремистик ғояларнинг тарқалишига сабаб бўлиши мумкин.\nЮқорида қайд этилганидек, диний экстремистик ташкилотларнйнг аксарияти ўз номини муқаддас ислом дини билан боғлашга уринади. Улар ўзларини “нажот топган гуруҳ”, қолган мусулмонларни эса кофир деб ҳисоблайдилар. “Ислом” сўзининг луғавий маъноларидан бири “тинчлик” бўлиб, у ҳеч қачон бузғунчиликка, қотилликка ундамаган ва ундамайди ҳам. Замонавий террорчилар эса бузғунчилик ва қотиллик, одамларни даҳшатга солишни ўзларининг маслакларига айлантириб олганлар.\nҚуръони каримда бегуноҳ одамларнинг жонига қасд қилиш қораланади. Жумладан, “Нисо” сурасининг 93-оятида бундай марҳамат қилинади: “Кимда-ким қасдцан бир мўминни ўлдирса, унинг жазоси жаҳаннамда абадий қолишдир. Яна унга Аллоҳ ғазаб қилгай, лаънатлагай ва унга улкан азобни тайёрлаб қўйгай”. Ҳадисларда ҳам бу борада кўплаб хабарлар келган. Жумладан, Имом Термизий ривоят қилган ҳадисда бундай дейилади: “Расулуллоҳ (с.а.в.): “Аллоҳ таолонинг наздида бир мусулмон кишининг ноҳақ қатл этилишидан кўра, ёруғ дунёнинг барбод бўлиб кетиши енгилроқдир”, дедилар”.\nҲозирда дунёда кўплаб экстремистик ва террорчи ташкилотлар мавжуд бўлиб, афсуски, уларнинг муайян қисми ислом дини ниқоби остида фаолият юритади. Улар қаторида “ал-Қоида”, “Ҳизбут-таҳрир ал-исломий” (Озодлик исломий партияси), “ал- Жиҳод”, “ат-Такфир вал-ҳижра” (Такфир ва хижрат), “Туркистон ислом ҳаракати”, “Исломий жиҳод иттиҳоди” (Исломий жиҳод уюшмаси), “Катибатул Имам ал-Бухари” (Имом Бухорий батальони), “Жамоат Ансоруллоҳ” (Аллоҳнинг ёрдамчилари жамоаси), “Жабҳатун-нусра” (Ғалаба фронти) ва “Ислом давлати” каби ташкилотларни санаш мумкин.\nБиринчи гуруҳга кирувчи ташкилотларнинг асосий вазифаси одамларни гўёки “исломлаштириш”, “тақвога чақириш”дан иборат. Бундай гуруҳлар қаторига “Таблигчилар” ҳаракатини киритиш мумкин.\nУчинчи гуруҳга мансуб ҳаракатлар эса ҳеч қандай асоссиз мусулмон диёрларни “куфр диёри” деб эълон қилиб, у ердагиларни “ҳижрат” қилишга ундаш орқали турли низо ва фитна ўчоқларига жалб қилиш, қўлга қурол олиб тинч аҳоли вакиллари ва бошқа дин вакилларини қириш орқали минтақада уруш оловини ёқиш, жиҳод тушунчасини нотўғри талқин қиттитп орқали ёшларни қотилликлар қилишга чорлаш билан шуғулланадилар. Бу гуруҳгабарча террорчи ташкилотларни киритишимиз мумкин.\nБугунги кунда ғоявий жиҳатдан миллий манфаатларга зид бўлган диний мазмундаги маҳсулотларни республика ҳудудига олиб кириш ва тарқатишга уриниш ҳолатлари Ўзбекистонда ҳам кузатилмоқца. Бу каби экстремистик руҳдаги маҳсулотларни интернет ва бошқа йўллар орқали тарқатилиши аҳоли томонидан диннинг нотўғри талкин этилишига, кам маълумотга эга ўқувчилар маънавий онгининг бузилишига, турли эътиқод ва қарашларга эга бўлган одамлар, хусусан ёшлар орасида адоват ва хусумат уйғонишига замин яратмоқда. Шу билан бирга, бундай фаолиятлар ҳукуматга қарши йўналтирилган ва Ўзбекистон Республикаси миллий хавфсизлигига муайян тарзда таҳцвдқ солишни мақсад қилган.\nШуни алоҳида таъкидлаш жоизки, ҳозирда турли гуруҳ ва оқимлар томонидан диний экстремизм ва ақидапарастликни тарғиб қилишда, жамиятда норозилик кайфиятини тарқатишда ижтимоий тармоқлардан кенг фойдаланилмоқда. Интернет орқали суҳбат олиб бориш жараёнида ёшларга “куфр диёри”, “ҳижрат”, “жиҳод”, “шаҳидлик”, “халифаликни тиклаш” каби ғоялар сингдирилиб, улар турли тўқнушув ва низо ўчоқларига жалб қилинмоқца. Турли кучларнинг ноғорасига ўйнаётган диний- экстремистик ва террорчи оқимлар томонидан у ерларда амалиётни ўтаб келган ақидапараст, дийдаси қотган, мустақил фикрлашдан маҳрум, раҳнамоларининг ҳар қандай буйруқларини қонун деб билувчи зомби-жангарилардан тинч минтақаларда ҳам турли низолар ва беқарорликларни келтириб чиқаришда фойдаланиш мақсади бугун кўпчиликка аён ҳақиқатдир.\nдиний-экстремистик руҳцаги сайтларга кирмаслик. Бундай сайтларнинг аломатлари: жойлаштирилган материалларда “ҳижрат” ва “жиҳод”га даъват қилирг, дунёвий ҳукумат ва тузумларни кофирликда айблаш, давлат мустақиллиги, Янги йил, Наврўз, 8-март каби байрамларни, туғилган кунни нишонлашни ҳаром деб эълон қилиш, Афғонистон, Покистон, Ироқ, Сурия каби мамлакатлардаги жангариларни мадҳ этиш. Шунингдек, Муҳаммад ибн Абдулваҳҳоб, Ибн Таймия, Носиридцин Албоний, Саййид Қутб, Айман аз-Завоҳирий, Усома бин Лодин, Абдували қори, Обид қори, Рафиқ қори, Рашод қори каби ақидапараст шахсларнинг китоблари, фатволари, аудиомурожаатлари, савол-жавоб шаклидаги маърузалари мавжудлиги;\nижтимоий тармоқлар, турли форумларда диний мавзуда илмоқли, нозик саволлар бериб суҳбатга чорлаётган шахслар билан мулоқотдан тийилиш, дунёвий жамиятни танқид қилиб, мутаасибона диний турмуш тарзини даъват қилаётган шахслар билан умуман алоқа қилмаслик;\nэлектрон почта орқали номаълум шахслардан келган диний мазмундаги даъват ва танишув ҳақидаги таклифларга жавоб бермаслик, юборилган электрон материалларни юклаб олмаслик;\nмобил телефонларга билиб-билмай мутаассиблик руҳидаги нашидалар (қўшиқлар), маърузалар, суратлар, видеороликлар юклаб олмаслик ва тарқатмасик.\nэҳтиёж туғилган диний мавзудаги маълумотларни фақат “иг” доменида расмий фаолият олиб бораётган давлат ва диний ташкилотлар сайтларидан олиш. Юртимизда тинчлик, фаровонлик ва миллатлараро ўзаро тотувлик ҳукм сурмоқца. Бу бебаҳо неъматларнинг қадрига етиш барчамизнинг бурчимиздир. Бу тинчлик, тараққиёт ва фаровонлик ўз-ўзидан бўлаётгани йўқ, албатта. Бу, авваламбор, Аллоҳ таолонинг бизга\nраво кўрган чексиз инояти бўлса, иккинчидан, ҳукуматимиз томонидан виждон эркинлиги ва диний бағрикенгликни таъминлашда олиб борилаётган оқилона сиёсат натижасидир. Шундай экан, диний-экстремизм ва терроризмга қарши курашда барчамиз ўз масъулиятимизни ҳис этишимиз, огоҳ бўлишимиз, ватанимизнинг келажаги учун жавобгар эканимизни унутмаслигимиз лозим.\nА.Машарипов Янгиариқ туман “Шайх Мухтор вали” масжиди имом хатиби


Тошкентда кикбоксинг бўйича турнир якунланди / Olamsport.com\nТошкентда кикбоксинг бўйича турнир якунланди\n15-20 июнь кунлари мамлакатимизда бўлиб ўтган “Open Tashkent 2020-2021 Kickboxing Wako” халқаро турнири ўз нихоясига етди.\nКеча, 21 июнь куни ғолиб ва совриндорларни тақдирлаш маросими бўлиб ўтди. 18 та мамлакатдан жам бўлган, 10дан ортиқ вазн тоифаларида, 8 ёшдан 19 ёшгача бўлган спортчилар кикбокснинг фул контак ва лов кик йўналишларида ўзаро куч синашишди. Баҳслар ҳаяжонга тўла ўтди десак муболаға бўлмайди. Энг қувонарлиси, ҳар битта вазндан совриндор ва ғолиблар қаторидан ўзбекистонлик кикбоксчилар жой олди.\nУмумжамоа ҳисобига кўра учинчи ўринни Тожикистон терма жамоси қўлга киритди. Иккинчи ўрин эса Қозоғистон вакилларига насиб қилди. Ғолиб эса 98 та олтин медаль қўлга киритган Ўзбекистон терма жамоаси бўлди.\nИрода Алиева тайёрлади\nТуркияда 33 та медал қўлга киритган кикбоксчиларимиз тантанали кутиб олинди + ФОТО 0\nКикбоксчиларимиз Туркиядаги нуфузли халқаро турнирда иштирок этмоқда 0\nХоразмда кикбоксинг мусобақаси ташкил этилди 0


ЎЗБЕКИСТОН РЕСПУБЛИКАСИ ОЛИЙ СУДИОҚЛОВ ҲУКМИ ВА АЖРИМЛАРИ ИНСОНПАРВАРЛИКНИНГ ЭНГ ЁРҚИН НАМУНАСИДИР from\nОҚЛОВ ҲУКМИ ВА АЖРИМЛАРИ ИНСОНПАРВАРЛИКНИНГ ЭНГ ЁРҚИН НАМУНАСИДИР\nПрезидентимиз Шавкат Мирзиёев Олий Мажлисга тақдим этган Мурожаатномасида сўнгги 3 йилда 1989 нафар, 2019 йилнинг ўзида эса, 859 нафар фуқарога нисбатан оқлов ҳукми чиқарилганини қайд этиб, «Судьяларимизнинг адолатни ва қонун устуворлигини таъминлаш борасида оқлов ҳукмларини чиқараётгани, ҳеч шубҳасиз, суд-ҳуқуқ соҳасидаги энг катта ютуғимиздир. Мен, Президент сифатида, судьяларнинг бундай жасорати ва қатъиятини бундан кейин ҳам тўлиқ қўллаб-қувватлайман» дея таъкидлади. Давлатимиз раҳбарининг бу фикрлари нафақат биз судьялар меҳнатининг эътирофи, балки адолатни қарор топтириш, ҳар бир иш юзасидан қонуний, асосли ва адолатли қарор чиқариш бўйича зиммамизга юклатилган улкан масъулият ҳамдир.\n2019 йилда жиноят ишлари бўйича Фарғона вилояти судлари томонидан ҳам бу борада муайян ишлар амалга оширилди. Хусусан, жиноят ишлари бўйича вилоят суди томонидан 27 нафар, туман ва шаҳар судлари томонидан эса, 5 нафар шахсга нисбатан оқлов ҳукмлари чиқарилди.\nШу ўринда мисолларга эътибор қаратсак, Марғилон шаҳрида яшовчи Зулфия Исақова машаққатли ва шарафли касб соҳибаси — қонун ҳимоячиси эди. Яъни у 1991 йилдан Тошлоқ тумани, Фарғона шаҳар ва собиқ Й. Охунбобоев (ҳозирги Қўштепа) туман ички ишлар бўлимларида суриштирувчи ва терговчи лавозимида фаолият юритган. 2009 йил декабрь ойининг бошида эса, Риштон тумани ИИБ тергов бўлинмаси терговчиси вазифасига ўтказилган.\n2009 йил декабрь ойида З. Исақова Қўштепа туман ИИБ тергов бўлинмасида иш ҳажми ортиб кетганлиги боис вилоят ички ишлар бошқармасининг тегишли буйруғи билан мазкур туманга хизмат сафарига юборилади.\n2010 йил 6 январь куни эса, бўлинма бошлиғининг тегишли кўрсатмасига мувофиқ, терговчи Р. Бойназаров иш юритувида бўлган, Жиноят кодексининг 128-моддаси 1-қисми билан фуқаро Иминжон Қаҳҳоров (исм-шарифлар ўзгартирилган) га нисбатан қўзғатилган жиноят иши З. Исақовага олиб берилади.\nШу ўринда юқоридаги жиноят иши тафсилотларини қисқача келтириб ўтсак. Аниқланишича, И. Қаҳҳоровга нисбатан фуқаро Ёқутхон ўозиеванинг аризаси асосида жиноят иши қўзғатилган.\nГап шундаки, И. Қаҳҳоров тумандаги 18-умумтаълим мактабида мусиқа фани ўқитувчиси вазифасида фаолият юритган пайтда Ё. Ғозиева ўқийдиган синфга раҳбарлик қилган. Натижада у Ё. Ғозиевани яхши кўриб қолади. Кейинчалик қиз турмушга чиққач, икки кунда ажрашиб, уйига қайтиб келади. Бунга унинг ахлоқсизлиги сабаб бўлади. Куёв томон эса, қудаларга шундай шарт қўяди: тўй ҳаражатлари учун сарфланган 10 000 000 сўмни қайтаришса, келиннинг кийим-кечак, тилла тақинчоқлари ва бошқа буюмларини беришади. Ё. Ғозиеванинг ота-онаси эса, И. Қаҳҳоровни айблаб, қудалар сўраётган 10 000 000 сўмни беришини, шундагина унинг сепини қайтариб олиб, ўзини ҳам тинч қўйишини маълум қилишган.\nАммо И. Қаҳҳоров бу айбловни тан олмаган. Бинобарин, Ё. Ғозиева И. Қаҳҳоровга қонуний чора кўриш ва ундан 10 миллион сўм маблағни ундириб беришни сўраб, туман ички ишлар бўлимига мурожаат қилган. Пировардида И. Қаҳҳоровга нисбатан Жиноят кодексининг 128-моддаси 1-қисми билан жиноят иши қўзғатилган.\nАлбатта, терговни давом эттириш мобайнида З. Исақова И. Қаҳҳоровга Ёқутхон ва Давлатали ўозиевнинг талабини етказган. И. Қаҳҳоров эса, бу маблағни топишга ҳаракат қилишини айтган. Аммо орадан кўп ўтмай у 10 000 000 сўм эмас, 8 000 000 сўм беришини маълум қилган. Д. Ғозиев ҳам бунга рози бўлган. Фақат Д. Ғозиев бу маблағни терговчининг ҳузурида олишини билдирган.\nҚисқаси, 2010 йил 23 январь куни И. Қаҳҳоров турмуш ўртоғи билан бирга терговчининг хонасига 8 000 000 сўмни олиб келган.\nБинобарин, З. Исақова жабрланувчига хабар бериш учун қўнғироқ қилган. Ўша дамда телефон гўшагини Д. Ғозиевнинг ўғли кўтарган ва отаси маҳалладаги тўйда эканлигини айтган. Терговчи эса, унга отаси тезроқ туман ИИБга келишини тайинлаган. Сўнг З. Исақова И. Қаҳҳоров ва хотинини хонада қолдириб, тергов бўлинмаси бошлиғи Жуманазар Раҳимовнинг хонасига кирган ва гумонланувчи жабрланувчига нисбатан етказилган моддий ва маънавий зарарни қоплаш учун пул олиб келганини айтган. Айни шу пайтда хонага МХХ ходимлари кириб, уни гўёки 8 000 000 сўмни И. Қаҳҳоровга жиноят ишини Жиноят кодекснинг 118-моддасига қайта малакалаб, қамоққа олинишини айтиб қўрқитган ҳолда пора тариқасида олганликда айблаб, қўлга олишади. Натижада унга нисбатан Жиноят кодексининг 210-моддаси 3-қисми «б»-банди билан жиноят иши қўзғатилади.\nЖиноят ишлари бўйича Фарғона вилоят судининг 2010 йил 5 апрелдаги ҳукмига биноан эса, З. Исақова 3 йил муддатга ички ишлар органларида ишлаш ҳуқуқидан ҳамда 7 йил муддатга озодликдан маҳрум этилади. Суднинг 2010 йил 5 майдаги ажрими билан ҳукм ўзгаришсиз қолдирилади. Шундан сўнг жиноят ишлари бўйича Зангиота туман судининг 2013 йил 26 февралдаги ажримига кўра, З. Исақованинг ўталмай қолган 2 йил 6 ой 12 кунлик жазо муддати шу муддатга аҳлоқ тузатиш иши жазосига алмаштирилади.\nЖиноят ишлари бўйича Марғилон шаҳар судининг 2014 йил 3 июндаги ажримига асосан эса, З. Исақова ўталмай қолган 8 ой 29 кунлик ахлоқ тузатиш жазосини ўташдан муддатидан илгари шартли озод қилинади. Кейинчалик Ўзбекистон Республикаси Олий суди жиноят ишлари бўйича судлов ҳайъатининг 2016 йил 30 июндаги ажримига мувофиқ, унинг ҳаракати Жиноят кодексининг 210-моддаси 2-қисми «в» бандига қайта малакаланган. Натижада собиқ терговчига 2 йил муддатга муайян ҳуқуқдан ва 7 йил муддатга озодликдан маҳрум қилиш жазоси тайинланиб, 2011 йил 5 декабрдаги амнистия акти қўлланилиб, жазодан озод этилган.\nАлбатта, бундай ноҳақлик ва адолатсизлик З. Исақованинг ҳаётини буткул издан чиқариб юборган, оиласи, яқинлари ва маҳалла-кўй олдида боши эгилиб қолганди.\nБундан ҳам ёмони шундаки, ўша пайтда унинг дардини тинглайдиган одам йўқ эди. Шу боис, унинг адолатни тиклаш борасидаги саъй-ҳаракатлари самара бермади.\nФақат Президентимиз ташаббуси билан жамиятда амалга оширилаётган тарихий ислоҳотлар З. Исақованинг ҳам юрагида умид уйғотди. Унинг мурожаатига биноан, Ўзбекистон Республикаси Олий суди раёсатининг 2019 йил 26 апрелдаги қарори билан жиноят ишлари бўйича Фарғона вилоят суди апелляция инстанциясининг 2010 йил 5 майдаги ва Олий суднинг 2016 йил 30 июндаги ажрими бекор қилиниб, иш янгидан апелляция инстанциясида кўриш учун юборилди.\nЖиноят ишини янгидан апелляция инстанциясида кўриш жараёнида тергов органи ва дастлабки босқич судлари томонидан Жиноят-процессуал кодекси ҳамда Олий суд Пленуми қарорлари талаблари қўпол равишда бузилгани аниқланди. Хусусан, тезкор тадбир мобайнида диктафонга ёзиб олинган И. Қаҳҳоров ва З. Исақова ўртасидаги суҳбатга эътибор қаратилса, аудиоёзувда терговчининг моддий зарарни қоплаш учун келтирилган 8 000 000 сўмни ўзида сақлай олмаслиги, шу боис, жабрланувчининг манзилини тушунтирса, пулни элтиб беришини айтгани, аммо И. Қаҳҳоров бунга кўнмагач, Д. Ғозиевга қўнғироқ қилиб, пулни олиб кетиши ҳақида хабар бергани аниқ-равшан акс этган. Қолаверса, И. Қаҳҳоров пулни олиб кираётганда туман ИИБ навбатчилик қисми ходимига зарарни қоплаш учун олиб келганини билдирган. Шу боис, З. Исақова пулни жабрланувчига топшириш жараёнида иштирок этиш учун фаррош аёлларни холис сифатида жалб қилган.\nБундан ташқари Д. Ғозиевнинг гувоҳлик беришича, у маҳалладаги тўйда ошпазлик қилаётган пайтда ўғли уйда қолиб кетган телефонини олиб келиб, терговчи аёл туман ИИБга етиб боришини тайинлаганини айтган. Шунга кўра, ота бўлмиш З. Исақовага қўнғироқ қилган. Шунингдек, туман ИИБ тергов бўлинмаси бошлиғи Жуманазар Раҳимов З. Исақованинг Д. Ғозиев билан телефонда гаплашганига гувоҳ бўлган. Бундай ҳолатда шахсни пора олиш жиноятини содир этган, деб айблаб бўлмайди.\nАйтиш керакки, Жиноят-процессуал кодексининг 23-моддасида гумон қилинувчи, айбланувчи ёки судланувчи унинг жиноят содир этишда айбдорлиги қонунда назарда тутилган тартибда исботлангунга ва қонуний кучга кирган суд ҳукми билан аниқлангунга қадар айбсиз ҳисобланиши, гумон қилинувчи, айбланувчи ёки судланувчи ўзининг айбсизлигини исботлаб бериши шарт эмаслиги, айбдорликка оид барча шубҳалар, башарти, уларни бартараф этиш имкониятлари тугаган бўлса, гумон қилинувчи, айбланувчи ёки судланувчининг фойдасига ҳал қилиниши лозимлиги, қонун қўлланилаётганда келиб чиқадиган шубҳалар ҳам гумон қилинувчининг, айбланувчининг, судланувчининг фойдасига ҳал қилиниши, 463-моддасида эса, айблов ҳукми тахминларга асосланган бўлиши мумкин эмас ва фақат судланувчининг жиноят содир этишда айбдор эканлиги суд муҳокамаси давомида исбот қилинган тақдирдагина чиқарилиши белгиланган. Айблов ҳукмига жиноят содир этилишининг иш бўйича барча мумкин бўлган ҳолатларини текшириш, иш материалларида маълум бўлиб қолган барча кам-кўстни тўлдириш, юзага келган ҳамма шубҳа ва қарама-қаршиликларга барҳам бериш натижасида йиғилган ишончли далилларгина асос қилиб олиниши лозимлиги ўз ифодасини топган.\nЮқорида қайд этилган қонун ҳужжатларига таянган суд жиноят ишлари бўйича Фарғона вилоят судининг 2010 йил 5 апрелдаги ҳукмини бекор қилди, З. Исақовани айбсиз деб топди ва оқлов ҳукми қабул қилди.\nАйни пайтда З. Исақова севган касбига, ўз ишига қайтиш ҳаракатида.\nНегаки, фуқаролик ишлари бўйича Риштон туманлараро суди 2019 йил 18 ноябрда уни ўз ишига тиклаш юзасидан ҳал қилув қарори қабул қилди. Демакки, қаҳрамонимиз қонун устуворлигини таъминлашдек шарафли ишини яна давом эттиради.\nДавлатимиз раҳбари парламентга Мурожаатномасида «Давлат идоралари мансабдорлари шуни чуқур англаб олсинлар: судлар мустақиллигини таъминлаш масаласи бундан буён ҳам шахсан Президентнинг қаттиқ назоратида бўлади. Суд остонасига қадам қўйган ҳар бир инсон, Ўзбекистонда адолат ҳукм сураётганига тўла ишонч ҳосил қилиши керак» деб таъкидлади. Шундай экан, фуқароларнинг ҳуқуқ ва эркинликларини ҳимоя қилиш борасидаги эзгу ишларимиз бундан кейин ҳам давом этади.\nФарғона вилояти судининг раиси,


www.ziyouz.uz | Страница 1133 из 1175 | Зиё истаган қалблар учун!\nБиз бахтли бўламиз худо хоҳласа, Худо хоҳламаса учрашармидик… Муҳаммад Юсуф Биз албатта бахтли бўламиз, худо хоҳласа. Сен дунёдаги энг бахтли аёл бўласан. Бу қийноқларинг, дардларинг ҳали барчаси унут бўлади… Ҳали тўйимизни ҳам кўрасан. Дабдабани ёқтирмайман. Оддий ўтади тўйимиз.\nСевмаган инсонлар учун севги асаб касаллиги, манманлик, ақли заифлик ёки васвасадек туюлади. Бу туйғу одамни яқин дўстларидан, қариндошларидан деярли умуман узоқлаштиради. Тинимсиз телефон қўнғироқлари, серенада ва шу каби нолаларни ҳеч иккиланмай психоз касаллиги дейиш мумкин. Биринчилардан бўлиб, нейробиологлар ана шундай давоми…\nДунёдаги энг яхши кўрган инсоним билан роса йиғлашдик. Ҳа, мен жонимдан ортиқ севган инсоним мени мендан-да кучлироқ севади, буни унинг ҳар нафасидан сезиб тураман. Унинг сўзлари мени янгидан ҳаётга келтиради. Биргина қўнғироғимни қанчалик интиқлик ила кутишини, мени ўйлаб йиғлашини, мени давоми…\nБешик кўп асрлар аввал ҳунармандларнинг ақл-заковати билан ихтиро этилган бўлиб, у ҳақидаги маълумотлар ўрта аср манбаларида, хусусан, Маҳмуд Кошғарийнинг «Девони луғатит-турк» асарида, шунингдек, Алишер Навоийнинг «Лайли ва Мажнун» достонида ҳам таърифланган. Унинг келиб чиқиши ҳақида турли фаразлар мавжуд. Кўчманчи халқларга давоми…\n«Кийимларнинг очиқ ва тарангини танланг. Севги можаролари билан банд бўлишингиз мумкин». Бу радио орқали берилаётган «мунажжимлар башорати»дан парча. Муҳтарам мунажжимлар мазкур сўзлари билан нимани тарғиб қилаётганлари таҳлилини бироз кейинга қўйиб турайлик-да, аввало, ҳозирда алоҳида илм сифатида эътироф этилаётган бу соҳанинг давоми…\nРивоят қилишларича, Имоми Аъзам Абу Ҳанифанинг оталари Собит бир куни таҳорат олмоқчи бўлиб, ариқ бўйига келибдилар. Шу пайт ариқдан оқиб келаётган бир қирмизи олмага кўзлари тушибди. Собит олмани олиб, бир тишлабдилар. Тишлабдилар-у, «Иэ, бу қайси боғнинг олмаси экан, эгасини рози давоми…\nАёлларни эъзозлаш, жамиятда уларга ўзларининг мос ўринларини бериш бизнинг нафақат фарзандлик, балки инсонийлик бурчимиз ҳамдир. Юртимизда, Шарқ мусулмон халқларида аёлларни ҳурмат қилиш, уларни нафақат моддий-жисмоний, балки маънавий ҳимоялаш анъанаси чуқур илдиз отган. Уларга кўрсатиш лозим бўлган олий ҳурмат намунаси пайғамбаримизнинг давоми…\nИнсонлардан неча ёшга кирганларини сўрашни маданиятсиз савол, деб ҳисоблашади. Бу ёзилмаган қонун ноқулай вазиятга солмаслик мақсадида ўйлаб чиқарилган бўлса керак. Таваллуд айёмини кимдир юзда кулгу, яна кимдир юракда ташвиш билан қарши олади. «Яна бир ёшга улғайдимми?!». Бу ёшликка интиладиганлар ҳавотири, давоми…\nСувлар борми – бир туш айтсак…\nБобом раҳматлининг ибрат олса арзийдиган жиҳатлари, мўминга хос хислатлари бисёр эди. Айниқса ҳамма нарсанинг уволи бор, исрофдан сақланиш керак, деб кўп айтардилар. Ариқдан оқиб келган нон бурдаларини четга олиб қўярканлар, бошларини афсус билан чайқардилар. Сувда мағзава, турли чиқиндилар оқиб келса, давоми…\nЯхши-ёмон кунларда ҳамфикр, ҳамдард қидирамиз. Кўпинча улар оила бағридан топилса-да, яна кимнидир кутамиз, қадамига интиқ бўламиз. Бу — қўшнимиз.Қўшничилик халқимизда қадрият даражасига кўтарилган. Шундай қўшнилар борки, бир оила аъзоларидай. Бир-бирларига муносабатидан кўнглингиз яйрайди. Яна шундай қўшнилар ҳам борки…\n1 133-саҳифа. Жами: 1 175Боши«1 1291 1301 1311 1321 1331 1341 1351 1361 1371 138»Охири


Эътиқод, хиёнат, машҳурлик ва юлдузлар ажримининг бошқа сабаблари (фото) - Daryo\n08:59, 10.08.2021 22426\nНега юлдузлар ажрашади? Улар доим ҳам характерларш тўғри келмаслигидан айрилиб кетмайди. Албатта, бошқа сабаблар ҳам талайгина. Қуйида юлдузларнинг ажрашишига нима сабаб бўлганини эътиборингизга ҳавола этамиз.\nКети Холмс ва Том Крузнинг ажрашиш сабабларини ғалати деб аташ мумкин. Актёрларнинг олти йиллик турмуши давомида Томнинг саентологияга бўлган қизиқиши ортди. Голливуднинг келишган актёри гонорарининг катта қисмини черковга ҳадя қилди ва қизи Сурини ўз дини билан таништиришга ҳаракат қилди. Унинг турмуш ўртоғи қизининг ушбу мазҳабда бўлишига мутлақо қарши эди, шунинг учун Кети ажрашиш учун ариза беришга мажбур бўлди. Кейинчалик, эр-хотиннинг дўстлари, Кети эрининг психологик ҳолатидан ҳам қўрқишини айтди, чунки у сўнгги йилларда ўзини яхши тутмаган.\nХолли Берри ва Оливье Мартинес\nХолли Берри ва Оливье Мартинеснинг ажримига сабаб актриса эрининг жанжалларига чидашдан чарчагани бўлди. Машҳур ажралишнинг расмий сабаби сифатида муросасиз келишмовчилик рўкач қилинди, лекин эр-хотиннинг яқин дўстлари таъкидлашича, аслида никоҳ бузилган, чунки Мартинесда агрессивлик кузатилган. У тез -тез безовта қилувчи папарацциларга ҳужум қилиб, барларда жанжаллашиб турарди. Холли эса охир оқибат зўравонлик қурбонига айланишидан қўрқди. Эслатиб ўтамиз, юлдузлар 2013 йил 13 июлда турмуш қурган. Тўйдан икки ой олдин уларнинг Матео-Роберт исмли ўғли дунёга келган. Беррининг Габриел Обри томонидан Нала исмли қизи бор.\nДэвид Духовни ва Теа Леони\nДэвид Духовний ва Теа Леонининг ажримига 2008 йилда актёрнинг рафиқаси унинг хиёнатлари ҳақида билиб қолгани сабаб бўлди. Никоҳни сақлаб қолиш учун юлдуз хиёнат қилмасликка рози бўлди. Духовнийнинг сўзларига кўра, у бунинг уддасидан чиққан, аммо бу оилани қутқаришга ёрдам бермаган. 2014 йилда расмий ажримдан сўнг, Теа Леони Дэвид билан бўлган муносабатлар мукаммал эмаслигини тан олди, лекин у ҳаётидаги иккита энг катта совғаси –фарзандлари учун миннатдор.\nГвинет Пелтроу ва Крис Мартин\n«Биз бир-биримизни жуда яхши кўрсак ҳам, биз алоҳида яшаймиз деган хулосага келдик», дея Гвинет 2014 йилда Goop веб-сайтида Крис Мартин билан ажрашганини эълон қилди. Машҳурлар жанжалсиз айрилишга ҳаракат қилди ва асосий сабабларни ҳам айтмади. Улар болаларни тарбиялашда ва бир-бирларини қўллаб-қувватлашда давом этди. Мухлислар бу жуфтликни ажралишдан кейин қандай қилиб муносабатларни сақлашни ўрганишни орзу қилганлар учун намуна қилиб кўрсатди.\nТўғри, кейинчалик маълум бўлишича, юлдузларнинг оилавий ҳаётида ҳаммаси унчалик силлиқ бўлмаган. Криснинг дўстлари журналистларга айтишича, мусиқачи хотинининг ғалати ҳолатларидан чарчаган. У уни ва болаларни чексиз парҳез ва тўлиқ назорат билан қийноққа солган. Эҳтимол, бу эр-хотин ўртасидаги жиддий келишмовчиликларга сабаб бўлган.\nҲилари Суонк ва Чад Лоу\nЖуфтликнинг яқинлари таъкидлашича, Чад Лоу жуфтининг машҳурлиги билан келиша олмагани учун ажрашган. Ҳилари бутун дунёга машҳур бўлиб улгурганда, унинг эри ўша пайтда режиссёрларнинг таклифисиз ўтирган. Кейинчалик у Ҳиларини оиласи билан кам вақт ўтказиб, карьерасини ҳамма нарсадан устун қўйганликда айблай бошлади. Талаб йўқлиги туфайли Лоу спиртли ичимликлар ва узоқ давом этадиган депрессия билан боғлиқ муаммоларга дуч кела бошлади. Натижада у муваффақиятли рафиқасини бошқа аёлга ўзгартиришга қарор қилди.\nЖулия Робертс, Меган Фокс ва бошқа гўзал актрисалар кимга кўнгил қўйган? (фото)\n13:11 Бугун 203\n12:59 Бугун 2857\n12:46 Бугун 699\n12:35 Бугун 3991\n22:30, 15.05.2022 49819


Нормурод Норқобилов. Энатош (ҳикоя) | www.ziyouz.uz\nБош саҳифа Ўзбек насри онлайн антологиясиНормурод Норқобилов (1953)Нормурод Норқобилов. Энатош (ҳикоя)\nЧоп этилган 21.10.2018 15.01.2018 МуаллифZiyouz.uz\nЭнасининг еттиси ўтказилган куннинг эртаси юмушга чиққан Тоғай оқшом олди овули томон ўша-ўша ғамнок бир кайфиятда қайтаркан, кунчиқишдаги адирлик қўйнига шўнғиган кўйи, ғуборли олис уфқ қаърига сингиб, изсиз йўқолган кенг асфальт йўлнинг ўнг тарафидаги тоғолди кенглиги узра мисли бодроқдек сочилган пасту баланд тепаликлар орасида энг маҳобатлиси бўлмиш Чўнгтепа пойига етганида, ҳар сафаргидек, оёқ илиб, тепалик белига чирмашган ингичка сўқмоққа андак малолланиб боқди; аввалига тепалик ёнлаб бориб, сўнг наридаги дўнгликлар оралаб чуваланиб кетган энсиз тошйўлга ҳардамхаёл назар ташлаб қўйишни ҳам унутмади. Бежизга эмас, негаки, катта йўл бўйлаб энлаб тушган Чўнгтепа ортидаги кичик водийда жойлашган мўъжазгина овулига ҳар иккиси ҳам олиб боради, фарқи – бири ҳаддан зиёд тик, юқорига ўрлагунингча тоза тинканг қурийди, бири эса айланишли, дўнгликлар оралаб хийла улоғиб юришингга тўғри келади.\nАслида тоши енгил, пойи-пиёда одамга ушбу тор сўқмоқдан сози йўқ, чунки Чўнгтепа деганлари бу томондан тик ва баланд эса-да, терс тарафи водий сатҳига туташ қиялик, қуйига ўйнаб-ўйнаб энасан. Бироқ қуйига ўйнаб-ўйнаб эниш учун эса аввало узуқ-юлуқ, ингичка, сирпанчиқ сўқмоқдан бир амаллаб тепанинг тошлоқ яғринига чиқиб олмоқ даркор. Шунинг учун, овул ёш-ялангларини демаса, катталар сўқмоққа яқин йўлашмайди, андак айланишли бўлса-да, шу ўзимизнинг кўҳна йўл дуруст, дейишади. Тоғайга келсак, Чўнгтепа елкасига оёқ қўйиши ҳамон кўзга ташланадиган оч жигарранг тусдаги баланд қоятош – Энатош бағрида ҳар шом йўлига кўз тикиб ўтирадиган энаси, Адолат кампир важидан сўқмоққа тирмашишни одат қилган. Бу гал ҳам ушбу кўникма бўйича, боясароқ салгина севалаб ўтган кўклам ёмғиридан намланган сўқмоқдан, тийғана-тийғана, аста юқорилай бошлади.\nТоғолди заминига хос, Чўнгтепа асоси қоятош, юзасидаги бир энлик соз тупроқ эса ёғин-сочинга бардошсиз. Шунинг учун юқорига тирмашган одам йўл-йўлакай қоятошларга манглай урмай, сўқмоқ бўйидаги сертиканак аччиқ бодом буталарига “таланмай” сира иложи йўқ. Аммо болалигидан тик сўқмоқларга ўрлашнинг обдон ҳадисини олган Тоғай каби йигитларга бу хил ноқулайликлар чўт эмас, манглайи терчиб, эгни тердан намиқиб, зумда юқорига чиқиб олади.\nУ базўр нафасини ростлаб, тепанинг кенг, унинг таъбирича, забардаст яғринига қадам қўяркан, одатига кўра, қаршисида юз очган манзара қошида бир зум тек қотди-да, сўнг яшил водий кунботишида, саноқли қўрғонлардан иборат жимитдек овул жойлашган дўнглик бетида кўкка бўй ростлаб турган Энатош – бошида лачак, сўл қўли кўксига ёпишган, ўнг кафти тиззасида, тепалик сари хаёлчан термулиб ўтирган аёл тимсоли – улкан қоятош бағрига ғайриихтиёрий тарзда ошиғич кўз ташлади.\nВо ажаб, Энатош бағри бўм-бўш эди.\n– Ия, энам қани?!\nЙигит кўксидан бехос кўчган бу нидо кечки шабада қанотига илашиб улгурмай, волидаси бир неча куннинг нарисида бандаликни бажо келтиргани ва энди ҳеч қачон Энатош тиззасида – унинг ушоқ ва жонли нусхаси бўлиб – ҳар кеч йўлини пойлаб ўтирмаслиги дафъатан эсига тушиб, бўғзига йиғи тиқилди, мижжалари ёшланиб, аламдан муштумини тишлади. Сўнг гўё бу жудоликни кўтармоққа ортиқ ҳоли қолмагандек, ёнидаги кулранг харсанг четига ғамгин чўкди. Энатош бағридек, кўнгли бўм-бўшлиги боис, шу ондаёқ ўта файзсиз тус олган қоятошга ортиқ қарамасликка тиришиб, эндигина қизара бошлаган уфққа, водийни тевараклаган дўнгликларга, виқорли тоғлар пойига бош қўйган қирларга, наридаги қорли чўққиларга, яшил водий пучмоқларига ҳамда тебранаётган майсалару турфа митти чечакларга бирма-бир разм солган – ўзини алаҳситган бўлди.\nБироқ ўзини ҳар қанча чалғитишга уринмасин, назарида, кимдир шу томонга зимдан тикилиб тургандек туюлаверди. Бу хил ғайритабиий туйғуни ҳали уйланмаган, шўхликдан тийилмаган, яъни тепалик бошидаги харсанглар ортига атай биқиниб, шусиз ҳам ўзини илҳақ кутиб ўтирган энасини андак хавотирга солишга уринган кезларида ҳамиша юрак-юракдан ҳис этарди. Адолат кампир аллақачон унинг қорасини илғаган ва бундан кўнгли таскин топган эса-да, токи ўғли қошига келмагунча, ўрнидан жилай демасди, ўтираверарди қоядай тош қотиб, сўнг саломига алик олиш ўрнига айтган гапи шу бўларди: “Сен тийиқсизни тезроқ уйлаб қўймасам, ҳеч қуйиладиганга ўхшамайсан!”.\nОхири бўлмади –ич-ичини тирнаётган соғинч ва қандайдир ундовга бўйсиниб, секин ўша тарафга бош бурди.\nХудди энасидек ўзи томон хаёлчан термулиб турарди.\nБу қадар ўхшашликни кутмаган, аниқроғи, шу лаҳзагача буни илғашга ҳатто ҳаракат ҳам қилмаган йигитнинг юраги бир қалқиб тушди.\nЁ алҳазар, нечун буни шу дамгача пайқамади экан?!\nНечунлиги шундаки, аксарият кишилар каби ўзи униб-ўсган муҳитга нисбатан анчайин лоқайд бўлган Тоғайнинг бор диққати шу дамгача қоятош қучоғида суюкли ўғлининг йўлига кўз тикиб ўтирадиган энасига қаратилгани, бундан-да ночори, овулдошлари сингари, бу кўҳна заминда ким ёхуд нимагадир ўхшаш тошдан ками борми, деган ўта ланж кўникмага эгалиги туфайли орадаги бу ўхшашликка ҳеч қачон жиддий аҳамият бермаган, янада аниқроғи, худди бошқа жой қуриб қолгандай, овул ўртасида қўнқайган қандайдир кампир нусха жўнгина бир тош эди унинг учун. Бу хил ғалати шакл-шамойилга эга тошлар водийда қаҳат эмас, санасанг – ўндан ошади. Ана, улардан яна бири – улкан Айиқтош. Турибди, Энатош бўй ростлаган бетнинг жанубий қисмида овул томонга тумшуғи ҳамда сўл панжасини дўстона чўзиб. Қисқаси, водий ҳудудида эътиборга арзигулик ғаройибатлар етарли даражада эса-да, бироқ уларни илғайдиган нигоҳ, англай оладиган идрок ғоятда тақчил эди. Овул аҳлига уларнинг ҳеч бир қизиғи ва заррача қадр-қиммати йўқ эди.\nОвул аҳлидан фарқли ўлароқ, мазкур “тошҳайкал”ларга чет кишилар – айрим жўшқин феълли сайёҳларнинг эътибори ва муносабати бутунлай бўлакча эди. Қайсидир бир йили кичкина сарғиш чодирини кўтариб келган ана шундай сайёҳлардан бири Энатошни она тимсолига қиёслаб, суратини олган ва унга саккиз қатор шеър бағишлаб, газетага босиб чиқарганди. Ушбу воқеа сабаб қоятош Энатошга айланган эса-да, барибир овул кишиларининг айрича эъзозига сазовор бўлмаган, қайтамга, ўша “шоир” сайёҳ устидан анчагача кулиб юришган: “Бечора ғирт етим экан-да, а, тошни энамлаб қопти!”.\nЎша кулганлар орасида Тоғай ҳам йўқ эмасди, ҳиринглаш борасида овулдошларидан ўзган бўлса ўзгандирки, асло ортда қолмаган. Мана энди жудолик туфайли юзага келган соғинч ҳисси мудроқ шуурига тўйқусдан кескин таъсир этиб, ҳайрат тўла нигоҳини қоятошга михлаб қўйганди.\nУ елкасидан тоғдек босиб турган ғам балосини, зумга бўлса-да, паққос унутганча, қоятошнинг келбати ва қиёфасидан энасига ўхшаш жиҳатларни қидиришда давом эди: бошидаги лачак… манглайи… бўртиқ яноқлари… чўзинчоқроқ юзи… ўнг елкаси сўлига қараганда бироз кенгроқ демаса… ўнг тиззаси устидаги қўли… хиёл олдинга эгилган қомати – о-о, бари жуда-жуда ўхшаш… Оқибат, кенжа ўғил сифатида ҳамиша Адолат кампирнинг алоҳида меҳр-муҳаббатига сазовор бўлган, чунончи, энасини акалари ва бошқа хешларига нисбатан бўлакча суйган бу эркатоброқ ўғилнинг ним очиқ лаблари орасидан бисотида бўлмаган, бўлган тақдирда ҳам, бугунга қадар бирор марта тилига олмаган ибора беихтиёр сирғалиб чиқди:\nБу сўзни ярим овозда такрор ирод этаркан, вужудида тийиқсиз бир ҳисни – энасининг ҳар кеч пўстак ташлаб ўтираверишидан ойнадек силлиқ тортган қизғиш тош юзасига, Энатошнинг сўл тиззасига бир дамгина бош қўйиш истагини туйди. Бироқ бу истакни қондирмоқ учун аввалига қуйига эниб, сўнг бетга ўрлаши лозим эди. Боз устига, хоҳласа-хоҳламаса, бу амални жигарлари кўз ўнгида адо этмоғи даркор эди. Агар шундай қилар бўлса, турган гап, бу қилиғидан бошда улар анқайишади, сўнг мияси суйилиб қопти бунинг, дея устидан кулишади.\n– Қани, кулиб кўришсин-чи!\nТоғайнинг юраги тўйқусдан оловланиб, кишини англашдан кўра устидан кулишни хуш кўрадиган хешларига нисбатан адоватга ўхшаш оташли бир туйғуни ҳис этиб, аччиқ-тиззиқ гаплар билан барини боплаб қамчилашни кўнглига тугди: “Куйдирган калладай тиржайишни бас қилиб, аввал манову гапни эшитинглар! Бугун мен буни илкисдан билдим, баримиз кўр, Энатошни айнан энамга ўхшашини билмайдиган даражада басир эканмиз! Қаранглар! Ҳа-а, тузуклаб қаранглар, кимга ўхшайди бу?! Энамга ўхшайди! Энди гап шу, бундан сўғин ҳар куни Энатошни тавоф қиламиз! Бугун кеч, эртан пойига бир жонлиқ сўямиз, қон чиқарамиз! Нимага деганда, бу тош нафақат энамга ўхшайди, унга, ҳа, унга, энажонимнинг руҳ-рухсори сингган! Бугун менга бошқача қаради! Ҳа, худди энамдай қаради!”. Бу гап-сўзлари жигарларига нечоғлик жиддий таъсир этишини ўзича тасаввур этиб, юзига тунд табассум инди. Кейин эса табиатнинг бу қадар моҳир, бу қадар чеварлигини гўё энди теран идрок этаётгандек – аслида ҳам шундай – кўз ўнгида бутунлай ўзгача маъно ва мазмун касб этган теварак-атрофдаги бошқа шакл-шамойилдаги қоятошларга, жумладан, Айиқтошга айрича эътибор билан назар ташлади. Умрида илк бора феълидаги лоқайдлик сабабини қидириб, ўз таъбири билан айтганда, онгини чўкиб қолган лойқа-луйқа ва қўқимлардан тозалашга уринаркан, салдан сўнг ўзини оқламоққа топган баҳонаси шу бўлди: “Вақтида ёлчитиб ўқимаганмиз-да, агар ўз вақтида манову пишмаган хумкаллани тошларга уриб-уриб ўқиганимизда борми, бу қадар оми, бу қадар фикри суст танбал бўлмасдик… Қаранг-а, ахир бунинг бари шунчаки тош эмас, моҳир уста қўли билан ясалган тошҳайкалларга ўхшайди-ку…”. У боя ўзига жуда ёқиб тушган ўша янги иборани қайта тилга олди:\nЙигитнинг ёниқ нигоҳи энди овул бўйлаб кезина бошлади. Энатош пойига қадар чўзилган кенг йўлакнинг сўл томонида катта акаси – Абдуқаҳҳорнинг баланд тош иморати савлат тўккан, ўнгдаги ихчам қўрғон ўзиники. Кичик акаси Абдуназарнинг анчайин дидсизларча қурилган қўрғони дўнглик тепасида бўртиб турган бармоқ нусха тошбўртиқ – қоятош пойидан ўрин олган. Ундан хиёл қуйироқда қатор тушган тўрт қўрғон эса узоқ-яқин хешларига тегишли. Ўша қатор чеккасида Абдуқаҳҳор иккинчи ўғли – Рауфга атаб ташлаган янги иморат ўрни – чала-ярим пойдевор қорайиб турарди. Овулда фақат биргина Абдуқаҳҳорнинг қўрғони, бошқаларники каби белга етар-етмас тошқалама билан эмас, тепаси тунукаланган бўй баравар пишиқ-пухта тошдевор билан ўралган. Акасининг феъли шу – кимда нима кўрса, ўшандан улгу олишга уринади. Туман марказида кимнингдир данғиллама уйига ҳавас қилиб, ушбу иморатини бузиб, қайта солган. Бўлмалари ўнга яқин, бироқ келин туширган бўлишига қарамай, ҳалигача ярмидан кўпига биров бош суқмайди, қурилганидан бери чанг босиб ётибди. Бу йил эса Рауфнинг уйини янада баланд кўтармоқчи, агар имкон топса, бир эмас, қўшқаватли қилиб.\nБу каби саволлар уни ўйлатмайди.\nҲозирча ягона орзуси шу – ўғлини бу атрофда танҳо бўлмиш қўшқаватли уй соҳибига айлантириш. Уй – ўғилга, обрўй эса – отага. Ахир, ўғил мулки – ота мулки, деган гап бор-ку. Бу ўладиган дунёда шу каби орзу-ҳаваслардан бўлак яна нима керак кишига! Айтадилар-ку, ё донғинг чиқсин, ё чангинг, деб! Отаси Ҳайдар чавандоз ушбу овулга тамал тошини қўйганидек, ўзидан ҳам бирор ёдгорлик, ҳечқурса бир-иккита қасрнома тошиморатлар қолсин-да! Бу ҳақда бировга чурқ этмаса-да, бироқ тутумидан шу нарса аён. Устига устак, ўлгудек ишчан, чорвасига бир эмас, тўрт чўпон ёллаган бўлишига қарамай, кети ер искамайди – йиллаб йиққанини йўқ ердаги орзу-ҳаваслар йўлида аямай совуришдан қайтмайди.\nБундан етти йилнинг нарисида дорилфанодан дорилбақога рихлат қилган Ҳайдар чавандоз асос солган бу мўъжаз овул водийда танҳодек туюлса-да, аслида якка-ёлғиз эмас, тепасида тошбўртиқ бўйланиб турган дўнглик ортидаги қуйи ялангликда жойлашган Ўртаовулнинг узвий қисми – айро тушган бўлаги. Номи ҳам шунга яраша – “Айриовул”. Дарвоқе, уни асосий овулдан ажратиб турган тошбўртиқ – “Бошбармоқ”, водий эса – “Ялангкафт” деб аталади. Бу каби ғалати номланишлар бежизга эмас, эътибор билан қаралса, водий сатҳи чиндан-да бармоқлари яримдан кенгроқ ёзилган яланг кафтга, унинг шарқий-шимолий сарҳадида кўкка бўй чўзиб турган тўрт қоя – тўрт бармоққа, қибла томондаги тепа қисми чатнаган тошбўртиқ эса бошбармоққа ўхшайди. Ялангкафт замини тош, тошкафтни энлаган қалин тупроқ унумдор, водийнинг тоққа туташ қисмида тўрт булоқ жилдираб, яна иккиси овул биқинида қайнаб турибди, сув дегани мўл – хоҳлаганча деҳқончилик қилиш мумкин. Бироқ овул аҳли экин-тикиндан кўра чорвани хуш кўради. Бу кичик овулдан бир Тоғайгина четда – туман маркази биқинидаги корхонада ишлайди, қолганлар чорва этагидан маҳкам тутган, туёқ сонини кўпайтириш илинжида куйиб-пишиб юришади.\nТоғай оний лаҳзада жўн қоятошдан муқаддас тошга айланган Энатошга ўзгача эҳтиром ила қарай-қарай, қуйига энаркан, овул қўним топган бетга етганда туғишганларининг мотамсаро кўнглига ортиқча ғиди-биди сиғмаслигини назарда тутиб, ҳозирча туйғуларига эрк бермасликка, бугун айтилиши лозим бўлган гап-сўзларини сал кейинроққа қолдиришга аҳд қилди. Агар шу тобда биров, йўлига, “энам-ов” деса, қўшилиб йиғлашга ҳозир эди у.\nЙигит шу андишада қуйидан бетга кўтарилар экан, тўсатдан аёл кишининг азадор муҳитга ёт қувноқ кулгусини эшитиб, таажжубга тушди. Бу пайтда у бўй баравар тошдевор ёқалаб бормоқда эди. Қувноқ кулгу бот такрорлангач, ҳайрати чўнглашиб, ўз эшиги қолиб, зумда оғасининг ланг очиқ ҳашамдор дарвозаси қаршисида пайдо бўлди.\nҚизиқ, кўнглига кулгу сиққан ким бўлди экан?\nКўзи кенг ҳовли ўртасида, тепаси ёпиқ оғоч сўрида ўтирган бир тўп қиз-жувонга тушди. Аксарияти азадор кийимда эса-да, худди гап-гаштакка йиғилгандай хушҳол гурунглашганча, бири сабзи тўғраб, бири пиёз арчиб кечки таомга ҳозирлик кўришар, нарироқда янги сўйилган қўй нимталари осиғлиқ турар, ойнаванд пешайвондан эса эркакларнинг гангур-гунгури қулоққа чалинар, гўё яқиндагина бу овулдан ўлик чиқмагандай, Тоғай кутган ҳазин кайфиятдан асар ҳам йўқ эди. Ана, ўз аёли Хадича ҳам ийманибгина кулгуга жўр бўлмоқда.\nАёллар дарвозада туриб қолган Тоғайнинг қорасини илғашга улгурмай, ичкаридан акаси Абдуқаҳҳор, тиш кавлаганча, нотаниш йигитлар – ўтган кузда янги иморат пойдеворини чала-ярим қўйиб кетган усталар билан бошлашиб чиқиб келди. Демак, у қурилишни бошламоқчи.\nҚошига соядай сирғалиб келган йигитларнинг қайси бири билан сўрашди, қайси бири билан кўришди – Тоғай тузукроқ англай олмади, қоққан қозиқдай, тураверди серрайиб. Авзойидан аёллар дарров сергак тортишган эса-да, аммо эркаклар унинг тунд афтига тариқча эътибор беришмади, ўзаро сўйлашганча Энатош томон юришди.\nТоғай ҳовлига киришни ҳам, кирмасликни ҳам билмай, сўридан сирғалиб тушганча ўзи томон жонсаракланиб келаётган аёлига қовоғини уюб қараб тураркан, тақ-тўқ овозни эшитиб, аста Энатош томон ўгирилди. Қарасаки, белбоғига чоққина чўкич қистириғли, манглайи кенг, яноқлари бўртиқ, кўзлари қисиқ, мўйловдор устабоши қоятош пойида уюлиб ётган катта-кичик тошлардан бирини олиб, бирини қўйиб кўрмоқда. Қолганлар эса унинг хатти-ҳаракатларини кузатиб, жимгина туришибди.\nНима қилаяпти бу?\nТоғай эс-ҳушини йиғишга улгурмай, қулоғига шу гап чалинди.\n– Пойдеворга бемалол етса керак…\n– Камига-чи? – ўсмоқчилаб сўради Абдуқаҳҳор, деворни назарда тутиб.\n– Агар ҳақи тўланса, – устабоши елка учириб, қитмирона илжайди-да, Энатошга ишора қилди, – манову томони серқатлам экан… бир ҳаракат қилсак, камигаям етказамиз-да, бой ота. Ё олис дарадан тош опкеб берасизми?\nАкасининг тошиморати Энатош биқинидаги кичик қоятошни комига тортгани ёдига тушиб, Тоғай ҳушёр тортди.\n– Пулсиз ҳатто йўталмайман денг? – деди акаси ачитиб.\n– Пулсиз йўталиб бўларканми, бой ота, – устабоши мўйловини бураб, ёйилиб кулди. – Томоқ қирилиб кетади-ку…\nУ қишин-ёзин бошидан тушмайдиган яғир телпагини энсасига суриб, манглайини енгилгина қашлади-да, сўнг сўзлана-сўзлана, табиий тош зиналарни бир-бир босиб, Энатошнинг “тизза”ли қисмига кўтарилди, гўё тошнинг ойнадек силлиқлигига ҳаваси келгандай, сўл “тиззатош”нинг қизғиш сиртини кафти билан силаб-сийпалади. Кейин худди ўша ерга оёқ қўйиб, “тизза” устига чиқди. Қоятошдан намуна олиш ўйида белидаги чўкични қўлига тутди. У “уста” мақомига эга эса-да, тошларнинг хили ва созига кўпам ақли етавермасди. Аммо ўрни келганда, ўзини кўрсатишга ғоятда моҳир эди. Ҳозир ҳам қуйида турганлар эътибори ўзига қаратилгани сабаб, ўта билағон киши сифатида қоятош бағрига, шунчаки йўлига, чўкич ўриб кўриш ниятида эди. Бироқ мароқ билан бошлаган “ўйин”ини адоқлай олмади – тўйқусдан қўпган ғайритабиий бир ўкирикдан шўрликнинг эси тўнкарилиб, чўкичи қўлидан тушиб кетди.\n– Қани, туш пастга! – дея қайта бор овозда ҳайқирди, унинг Энатош “тизза”сига, йўқ-йўқ, Энатош “тизза”сига эмас, энасининг табаррук тиззасига оёқ қўйганидан қутуриш даражасига етган Тоғай, мезбонлик таомилини паққос унутган ҳолда. – Эмасам, ҳозир чатоғингни чиқараман!\nУстабоши базўр ўзини ўнглаб, “Ҳозир-ҳозир, мана, ҳозир”, дея зинғиллаганча пастга энаркан, инисининг бу қилиғидан бошқалар қатори ҳанг-манг туриб қолган Абдуқаҳҳорга нимаси бу, деган маънода кўзларини жавдиратиб қаради.\n– Нима гап, ўзи? – деди бегоналар олдида қаттиқ хижолатда қолган Абдуқаҳҳор, ниҳоят ўзига келиб. – Англат… бундай!\n– Агар яна тошга қотинар бўлсанг, нақ қаншарингдан отаман! – деди Тоғай тахмон кунжагига бекитиб қўйилган қўшоғиз милтиғини назарда тутиб, важоҳат тўла оҳангда. – Ҳа, икки қошингни ўртасидан отаман!\n– Ув-в, нималар деяпсан сен, ўзи? – Абдуқаҳҳор овозини бир парда кўтарди. – Жин чалгандай намунча бўкирасан, а?\n– Жин мени эмас, сизни чалганга ўхшайди, ака! – деди Тоғай қаҳр тўла кўзларини устабошидан узиб, унга ўқдек қадаркан. – Иморатни деб энди бу тошниям гумдон қилмоқчимисиз? Йўқ-қ, кечирибгина қўясиз! Бу тош сиз ўйлаганчалик оддий тош эмас! Энамнинг руҳи ва рухсори бу! Қаранг, бундай! Наҳотки бунда энамнинг қиёфасини кўрмаётган бўлсангиз?! Қаранг, яхшилаб қаранг! Менинг энам! Бу оқшом энам ўрнида эна бўп кутиб олган энажоним менинг бу!\nБу гап-сўзлардан ҳамма лол туриб қолди, сўнг барча, жумладан, аллақачон сўрини тарк этиб, можаро томошабинига айланган аёллар ҳам Энатош томон ўгирилишди. Бироқ у яқиндан кўпам марҳумага ўхшамасди, унинг бутун сир-синоати кунчиқиш тарафдан туриб қарашга боғлиқ бўлиб, шунда ҳам хиёл олислаброқ боқиш лозим эди.\n– Ҳа-а, энанг ўлиб, сен бечоранинг бутунлай эсинг оғиб қопти! – деди Абдуқаҳҳор ҳам ачитиб, ҳам ачиниб.\n– Йўқ, энам ўлмаган! – деди Тоғай қайсарона бир оҳангда. – Мана, у киши тепамизда савлат тўкиб турибди!\nАбдуқаҳҳор қизиқсиниб қоятошга қайта тикилди. Бироқ бир туки қилт этмади, қайтамга, ажабсинди: “Бунинг нимаси энамга ўхшаркан, а? Лачак ёпинган қандайдир алвасти-ку бу!”. Қоятошнинг энасига ўхшаш-ўхшамаслиги эмас, аксинча, унинг ўнг биқинидаги иморатга яроғли тошлар қатлами кўпроқ қизиқтирмоқда эди уни. Ахир бурни тагида шунча тош захираси бўла туриб, нега энди чиқим қилиб, олис дарадан тош ташиб юриши керак? У шу ўйда Энатошга бошдан-оёқ разм соларкан, тўсатдан тош инисининг қўрғонидан кўра, ўзига яқинроқ ерда жойлашганини пайқаб қолди.\n– Кўп бошни қотирма! – деди писанда оҳангда. – Қара, бу тош сендан кўра кўпроқ менга товин…\n– Қачондан бери эна кимгадир товин бўлиб қолди? – деди Тоғай унинг шаъмасини англаб.\n– Ахир бу энанг эмас-ку, нодон!\n– Йўқ, менга эна! – деди Тоғай қатъий йўсинда. – Бундан кейин ҳар оқшом ишдан қайтишимни илҳақ кутиб оладиган энам бу менинг! Ундан кўра тавоб қилинг! Эртан, йўқ, шу жумада пойига жонлиқ суяман! Теварагини тозалаб, обод қиламан!\n– Элга кулгу бўласан…\n– Энам учун кулгу бўсам-бўпман-да!\n– Йўқ, буни сенга бермайман, ўзимга керак бу.\n– Тириклиги малол келарди… – деди ачитиб Тоғай. – Энди тоши керак бўп қолдими сизга!\n– Ҳаддингдан ошаяпсан!\n– Мен эмас, сиз ошаяпсиз!\n– Демак, бермайсан?\n– Ахир-пахири йўқ!\nУсталар олдида ноқулай аҳволга тушиб қолган Абдуқаҳҳор, бир хаёли, қаҳр отига ирғиб миниб, укаси устига от сурмоқчи бўлди. Аммо агар жаҳлланса, унинг ҳеч нарсадан тап тортмаслигини билгани учун, шу хил қалтис пайтларда отаси қўллайдиган ибратли амаллардан бирини ишга солмоқни маъқул топди.\n– Хай-й, бу масала ечимини сену мен эмас, – деди дарров юзига ниқоб тортиб, юрт кайваниларига хос салобатли оҳангда, – эл-улус ҳал қилади. Эл нима деса – шу! Қани, айтинглар-чи, бу тош чиндан-да марҳума энамизга ўхшайдими, ё йўқми? Агар ўхшаса, тошга қотиниш йўқ, ўхшамаса… акси бўлади.\nДаврага оғир сукунат чўкди.\nАбдуқаҳҳор юзага келган бу сукунатни инкор маъносида қабул қилиб, ботинан ўзида йўқ севинганча, энди тантана қилмоқчи ҳам эдики, аёллар тўпидан Хадичанинг журъатсиз овози эшитилди:\n– Ҳа-а, чинданам ўхшайди, боёға.\n– Балким ўхшар… – Абдуқаҳҳор ичидан қиринди ўтса-да, сир бой бермасликка тиришиб, ўша виқор, ўша салобат билан ҳар бир сўзини чертиб-чертиб деди: – Бироқ бу йиғинди сенинг гапинг инобатга олинмайди, келин. Эл, эрининг тарафини олаяпти, деган ўйга бориши мумкин. Шунинг учун биз холис одамлар фикрини эшитамиз. Хўш, ким нима дейди?\n– Мен гапирсам майлими? – деди кутилмаганда ўн уч ёшли катта қизи Ойсанам, худди муаллим қаршисида тургандай, беихтиёр қўлини кўтариб.\n– Гапир, қизим, – Абдуқаҳҳор унга умидвор тикилди.\n– Бу тош… чинданам момомга ўхшайди, – деди қиз. – Буни мен момомнинг ўзигаям айтганман. Ўлсам, мендан силарга ёдгорлик бўп қолади, дея кулган момом.\nХудди шу эътирофни кутгандай, даврада ғала-ғовур кўтарилди.\n– Ҳа, ўхшайди.\n– Унча ўхшамайди.\n– Йўқ, ўхшайди.\n– Ҳа, момонинг худди ўзи.\nАбдуқаҳҳор, оббо, бу ёғи чатоқ бўлди-ку, деган маънода усталар томон ўгирилди. Қарасаки, улардан иккиси – устабоши ҳамда қуюқ қошли бир йигит олислаб қоятошга тикилиб туришибди.\n– Қани, усталардан ҳам фикр эшитайлик-чи, – деди сўнгги илинж билан Абдуқаҳҳор.\n– Ҳақиқатан ҳам, момога ўхшаркан, – деди “қуюқ қош” унинг гапига аҳамият бермай, ошкора ҳайрат билан.\n– Ўхшайди-ўхшайди, – деди устабоши ҳам ўзи билмаган ҳолда унинг гапини маъқуллаб. – Бунақа тошни қайси бир кинода ҳам кўрганман.\nАбдуқаҳҳор бугун усталарнинг келиши шарафига жонлиқ сўйганига қаттиқ пўшаймон еди: “Иззатни билмаган нокаслар! Буларни одам десам, ғирт хоин экан-ку!” деб ўйлади алам билан. Сўнг Тоғайга юзланиб, пичинг-ла деди:\n– Ҳечқурса тагидаги тошларни йиғиб олишга рухсат берарсиз, а, хўжайин?!\n– Бемалол, – деди Тоғай пичингга аҳамият бермай. – Шусиз ҳам теварагини тошлардан тозалаш ўйидаман.\nАбдуқаҳҳор қоятошнинг энасига ўхшашлигидан ва бу нарса қизғинлик билан эътироф этилганидан, ўзи қолиб, инисининг тегирмонига сув қўйган бефаҳм усталардан ўпкаланиб, мағлуб бўлганидан ўксиниб, секин даврани тарк этди.\nЭртаси оқшомга яқин юмушдан қайтаётган Тоғай Чўнгтепа белига ҳарсиллаб-гурсиллаб кўтариларкан, бу сафар қаршисида маҳобат-ла юз очган манзарага эмас, биринчи галда Энатошга кўз ташлади. Қарасаки, Энатош, Энатош эмас, энаси – Адолат кампир, қачон келасан, ўғлим, дегандай хаёлчан термулиб турибди.\nТоғай бундан енгил тин олди.\nТоғай бундан суюнди.\nТоғай бундан кўзини ёшлади.\nБироқ Тоғайнинг бу қувончи узоққа чўзилмади.\nАввалига дўнгликнинг шимолий қисмида уймалашиб юрган қора-қура кўланкаларга эътибор бермади. Сўнг кўнгли қандайдир нохушликни ҳис қилиб, беихтиёр ўша томон кўз ташлади. Не кўз билан кўрсинки, усталардан иккиси катта замбилғалтакка тош юклашмоқда, аллақачон сўл панжасидан айрилган шўрлик Айиқтош эса бу не ҳол, дегандай овул тарафга тумшуғини мунгли чўзиб турибди.\nТоғай қаттиқ сўкинганча қуйига отилди. У ўзи сезмаган ҳолда водийдаги ғаройиб “тошҳайкал”ларнинг чин қўриқчисига айланиб улгурганди.\n← Аввалги Аввалги Санъаткорнинг мангу умри (Олим Хўжаев)\nКейинги → Кейинги: Мунис Хоразмий (1778-1829)


Европа тикланиш ва тараққиёт банки Ўзбекистонга 2 млн евро ажратди – Bugun.uz\nЯнгиликлар - 10:40 · 23.10.2021\nЕвропа тикланиш ва тараққиёт банки Ўзбекистонга республикадаги 2 та собиқ уран конларини рекултивация қилиш дастурини ишга тушириш учун 2 миллион евро ажратди. Бу ҳақда банкнинг республикадаги ваколатхонаси матбуот хизмати хабар берди.\nМаълум қилинишича, тегишли битимни банкнинг Ядро хавфсизлиги департаменти директори Бальтазар Линдауэр ва Ўзбекистон Экология ва атроф-муҳитни муҳофаза қилиш давлат қўмитаси раиси ўринбосари Ислом Боқижонов имзолаган.\n«Атроф-муҳитни тиклаш жамғармаси (АТЖ) фаолиятини кенгайтириб, Ўзбекистонда иш бошламоқда. Бу ерда жамғарма ва ҳукумат ўртасида 2 миллион евро миқдоридаги грант шартномаси имзоланганидан кейин биринчи лойиҳаларни амалга ошириш бўйича тайёргарлик ишлари бошланди», дейилади хабарда.\nТаъкидланишича, лойиҳа Тошкент вилоятининг Янгиобод шаҳридаги собиқ уран конлари ва республика шарқидаги Наманган вилоятининг Чаркесар қишлоғи ҳудудини қайта тиклаш ва рекултивациясини назарда тутади. Қайд этилишича, лойиҳани комплекс баҳолаш ва техник шартларини тайёрлаш Германиянинг WISUTEC компанияси томонидан амалга оширилган.\nМаълумот ўрнида, Европа тикланиш ва тараққиёт банкининг Марказий Осиёдаги Атроф-муҳитни тиклаш жамғармаси 2015 йил май ойида Ўзбекистон, Тожикистон ва Қирғизистонда Совет Иттифоқи давридан қолган уран қазиб олиш ва уни қайта ишлаш билан шуғулланувчи эски объектларнинг экологик муаммоларини ҳал қилиш учун ташкил этилган.\nАввалроқ Ўзбекистон OPEC (Organization of the Petroleum Exporting Countries) ва Ислом тараққиёт банкидан қарз олиши маълум қилинганди. Шунингдек, Ўзбекистоннинг 5 та вилоятида қишлоқлар шароити яхшиланиши ва Ўзбекистонда 2021 йилда давлат қарзини кўпайтирувчи асосий омил нималар экани маълум қилинган.


09:10 / 19.07.2019 1774 pdf Ўқиш режими + -\nРоҳман инсонни йўқдан бор қилди. Яратганда ҳам, чиройли, бекаму кўст қилиб яратди. Унга ақл, ҳис-туйғу, тафаккур ва бошқа кўплаб қобилиятларни берди. Инсоннинг яратилиши неъматларини санаб охирига етиб бўлмайди. Инсон бу неъматларга шукр қилиб яшамоғи лозим.\nУндан еру осмондаги жонзотлар сўрарлар. У ҳар куни ишдадир. (Ар-Роҳман сураси 29-оят).\nБу оятда Аллоҳ таолони улуғлаш маъноси ўз аксини топган. Бутун мавжудот, ерда бўлсин, осмонда бўлсин, Аллоҳдан сўровларини сўрайди. Нимани сўрашлари оятда тайин қилинмаган. Ҳар ким нимага муҳтож бўлса, ўшани сўрайди.\nШу билан бирга, Аллоҳ субҳанаҳу ва таоло ҳар доим, ҳар лаҳзада ишда экани, яъни тўхтовсиз равишда оламни тасарруф қилиб тургани тасдиқланяпти. Бу оят баъзи қавмларнинг Аллоҳ тўғрисидаги эътиқодий бузуқликларига ҳам зарбадир. Жумладан, насороларда якшанба куни, яҳудийларда шанба куни «Аллоҳ дам олади» деган бузуқ ақийдалар бор. Аллоҳ таоло дам олишга муҳтож эмас, балки доимо ишдадир.\nБир куни Расулуллоҳ соллаллоҳу алайҳи васаллам «Кулла йавмин ҳува фи шаън» оятини ўқиган эканлар, саҳобаи киромлар:\n«Эй Аллоҳнинг Расули, у шаън нимадир?» деб сўрашибди. Шунда у зоти бобаракот:\n«Гуноҳни кўтариб, иккинчисини пасайтирмоқлиги», деган эканлар. Қисқаси, дунёдаги ҳар бир каттаю кичик иш Аллоҳ таоло билан бўлишлигидир.\nБу мақомга Роҳман сифатли Аллоҳ таоло сазовор бўлмаса, ким сазовор бўлар эди!\nБас, Роббингизнинг қайси неъматларини ёлғон дея олурсиз?! (Ар-Роҳман сураси, 30-оят).\nДемак, ҳар бир нарсада бутун дунё Аллоҳ таолога муҳтож экан. Инсу жин У Зотга исён қилмаслиги зарур. Ушбу маъно келаси оятда баён қилинади.\nАлбатта, сизлар учун вақт топамиз, эй инсу жинлар! (Ар-Роҳман сураси, 31-оят).\nБу ояти карима инсон онгининг қабул қилишига осон бўлиши учун инсоний иборалар билан келтирилмоқда. Одатда, одам биронта бошқа киши билан алоҳида ҳисоб-китоб қилиб олмоқчи ва қилмишига яраша жазо бермоқчи бўлса, ҳали сенинг ҳам фурсатинг келиб қолар, ўшанда гаплашамиз, қабилида гап айтади. Аллоҳ таоло машғул эмаски, бошқа ишга қўли тегмай қолса. Лекин сўзининг таъсирчан бўлиши ва таҳдиди кучли чиқиши учун оятда машҳур иборалар ишлатилган. Қиёмат кунида инсонлару жинларнинг ҳисоб-китоби учун фақат Роҳман сифатли Аллоҳ таологина қодирдир.\n07:10 / 19.07.2019 404\n09:49 / 19.07.2019 246\n705 13:05 / 26.11.2019\n1152 19:05 / 06.10.2019


Яқинда Ўзбекистон-Қирғизистон ўйини. Терма жамоа машғулотни қандай ўтказяпти? (видео) - Darakchi\nСПОРТ 05.11.2019, 12:49\nТеглар: Ўзбекистон, Терма жамоа\n2019 йил 9 ноябрь куни Ўзбекистон-Қирғизистон ўртоқлик учрашуви бўлиб ўтади. Айни пайтда терма жамоа ўйин олди машғулотларни ўтказмоқда.\nЎзбекистон футбол ассоциациясининг маълум қилишича, бундан буён барча ёшдаги терма жамоаларимиз машғулотлари, ўйинларнинг видеолавҳалари, шунингдек, ЎФА фаолиятига доир муҳим тадбирлар YOUTUBEдаги расмий канал орқали мухлислар ҳукмига ҳавола этиб борилади.


Тожикистонда диний уламо Сирожиддин Эшон 5,5 йилга қамалди\n19 май 2022, Тошкент вақти: 01:13\nСирожиддин Абдураҳмонов мамлакатда тақиқланган «Салафия» фаолиятида иштирок этгани учун қамалганини иддао қилинган.\nТожикистонда Сирожиддин Эшон ўлароқ танилган таниқли диний уламо Сирожиддин Абдураҳмонов 5,5 йилга озодликдан маҳрум этилди.\n«Азия-Плюс» агентлигининг Душанбе суд тизимидаги манбасига таянган ҳолда хабар беришича, Исмоил Сомоний туман суди ўз ҳукмини 12 февраль куни чиқарган.\nИсмоил Сомоний туман суди ходими Озодлик радиоси тожик хизмати мухбири билан суҳбатда уламо экстремистик ташкилот фаолиятини ташкил қилишда айбланаётгани ва 5 йилу 6 ойлик қамоқ жазосига ҳукм қилинганини айтди.\nАммо «Азия-Плюс» манбаси Сирожиддин Абдураҳмонов мамлакатда тақиқланган «Салафия» диний ҳаракати фаолиятида иштирок этгани учун қамалганини иддао қилган.\n2009 йил бошида Тожикистон Олий суди «Салафия» диний фундаменталистик ҳаракатини ноқонуний деб топиб, мамлакатда унинг фаолиятини тақиқлаган эди.


Туркман миллий таомлари\nЎзбек халқи азал-азалдан меҳмондўстлиги ва асрларга татигулик биродарлик туйғулари ила яшаб келади. Жорий йилнинг 8 ноябрь куни Ўзбекистон давлат санъат ва маданият институти 2-талабалар турар жойида “Театр санъати” факультети “Драматик театр ва кино актёрлиги” таълим йўналиши 2-курс талабаси, туркман қизи Шахриза Аширова ўз халқининг миллий таоми бўлмиш “Ишлекли”ни қизлар даврасида тайёрлади. Мазкур жараён қизиқарли лаҳзаларга бой бўлиб, ўзбек қизлари туркман миллатининг ўзига хос анъаналари ва қадриятлари тараннуми жо бўлган миллий таомини тайёрлаш сирларини ўргандилар.\nОлий таълим муассасасида халқаро алоқалар кенг йўлга қўйилган бўлиб, хорижлик илмга чанқоқ талабалар ҳам бемалол таҳсил олишлари мумкин. Шахриза Аширова Туркманистон Республикасидан ташриф буюрган, 2-талабалар турар жойида яшайди.\nЎзининг меҳнатсеварлиги ва интилувчанлиги билан алоҳида ажралиб туради. Мудир Жаҳонгир Каримов таклифи асосида махсус таом тайёрлаш жараёни орқали ўзбек ва туркман ёшлари ўртасидаги муқаддас риштани янада мустаҳкамлаб, миллий урф-одат ва қадриятларимиз ёдга олинди.\nБугунги хостлар .... 467\nБарча хостлар ..... 1295869


«Реал» Моратанинг трансферига Бенземани қўшиши мумкин » Скачать музыку бесплатно новинки музыки 2016-2017\n«Реал» Моратанинг трансферига Бенземани қўшиши мумкин\nКомментариев: 0 Просмотров: 185 Дата: 19-03-2016, 06:10 «Реал» "Ювентус" ҳужумчиси Альваро Моратани қўлга киритиш учун ўз футболчиси Карим Бенземани туринликларга қўшиб бериши мумкин.Мората 2014 йилнинг ёзида «Реал»дан "Юве"га кўчиб ўтганди. Аммо мадридликлар футболчини қайта сотиб олиш ҳуқуқини ўзларида сақлаб қолишган.Моратанинг трансфер нархи унинг ўйинига боғлиқ ва мазкур ёзда тахминан 30 миллион еврони ташкил қилиши мумкин. Маълумотларга қараганда, «Реал» Моратанинг трансфери учун «Ювентус»га Бенземани таклиф қилиши мумкин.Tranfermarkt Бенземанинг трансфер баҳосини 60 миллион еврога, Моратани эса 23 миллион еврога баҳоламоқда. Франциялик футболчи ушбу мавсумда «Реал» сафида 25та ўйинда 23та гол урган ва 3та голга ассистентлик қилган. Мората эса «Ювентус» сафида 39та ўйинда 8та гол урди ва 8та голга ҳаммуаллифлик қилди. - деб хабар бермоқда Stadion.uz нашри.


Педагогика университетида миллий либослар кўргазмаси\nБўш вақтда 30 апрел 2021 369\nНизомий номидаги Тошкент давлат педагогика университети ушбу лойиҳани #миллий_либослар челленжи сифатида давом эттирмоқда.\nНизомий номидаги Тошкент давлат педагогика университети талабалари томонидан миллий либослар кўргазмаси ташкил этилди. Тадбир пандемия шароитида барча санитария-гигиена талабларига риоя қилган ҳолда очиқ осмон остида ўказилди. Унда университет талабалари томонидан тайёрланган миллий кийимлар ва расмлар намойиш этилди.\nКўргазма университетнинг мусиқа таълими факультети талабалари ижросидаги миллий қўшиқлардан иборат концерт-шоу садолари остида бошланди. Тадбир давомида миллий либослар билан бирга, университетнинг ички тартиб қоидаларидан келиб чиққан ҳолда, талабалар учун тавсия этиладиган кийимлар намойиши ҳам бўлди.\nТадбирда нафақат профессор-ўқитувчи ва талабалар, балки университет атрофидаги маҳаллалардан келган ёшлар ҳам иштирок этди. Маҳалла ёшлари университет талабалари тайёрлаган миллий ҳунармандчилик тақинчоқлари ва буюмлари, миллий либослар билан танишди. Бугунги кунда университетда миллий тақинчоқлар ясовчи талабалар кўплаб маҳалла ёшларини шогирдликка олиб, уларга касб-ҳунар ўргатиб келмоқда.\nМиллий либосларимиз намойишига бағишланган бундай кўргазмалар ёшларнинг миллий қадриятларимизга ҳурматини янада ошириш, анъаналаримизни қадрлашда муҳим аҳамият касб этади. Низомий номидаги Тошкент давлат педагогика университети ушбу лойиҳани #миллий_либослар челленжи сифатида давом эттирмоқда.


Ўтирган қиз ўрнини топадими? — Dilkashradio.com\nАссалому алайкум ақли расо, гўзал опа-сингиллар. Бугунги кунда билимли, жозибали ўзи ҳам, ҳулқи ҳам гўзал қизларни кўриб ўйга толаман. Улар 23да, 24, 25, 28, 30 ёшларда. Аммо ҳамон турмушга чиқишмаган. Шундай кезлари йигитларнинг кўзлари қаёқда, дея жаҳлим ҳам чиқади. Халқимизда «Ўтирган қиз ўрнини топади», деган нақл бор. Чиндан ҳам ўтирган қиз ўрнини топармикан? Нега энди гулдай қизлар 24-28 ёшга чиқиб «ўтириб» қолишаяпти? Бунинг сабаби нима? Руҳшуносларнинг фикрича ёлғиз аёлларнинг, шунингдек, ёши ўтган қизларнинг кўпайиб бораётгани бутунги кунга келиб дунё миқиёсидаги долзарб муаммога айланган. Чикаго университети олимлари фикрича, ёлғизликка мойиллик, қизларнинг турмуш қуришни истамаслиги мия фаолиятининг ўзига ҳос жиҳатларига боғлиқ экан.\nОлимлар оилали аёллар билан ёлғиз аёллар мия тўқималарини текширишди. Уларнинг мия тўқималари икки хил экани маълум бўлди. Ëлғиз аёллар эркакларга бегона кўз билан қарашади ва улар билан яқин муносабатда бўлишдан қочадилар. Ғарб олимлари маълум маънода ҳақ бўлсалар-да, биз уларнинг фикрини бутунлай қабул қила олмаймиз. Шарқ аёллари дунёқараши, тарбияси, интилишлари ғарб аёллариникидан анчагина фарқ қилади. Шунга қарамай, бу муаммо бизда ҳам мавжуд. Бунинг бир неча хил сабаблари бор. Биринчиси ота-она муаммоси. Бу ўринда қиз тарафга катта жуда катта талаблар қўйилади ва бу талабларга юз фоиз жавоб бериш кундан кунга қийинлашмоқда. Баъзилар қизни ақл-одобига қараб эмас, ота-онасининг топиш тутишига, мавқеига қараб танлашмоқда. Баъзи ота-оналар эса келинликка номзод қизда шу сифатларнинг барини мужассам бўлишини исташади. Бунинг эса иложи йўқ.\n«Тенг-тенги билан», деган ибора бекорга ишлатилмаган. Руҳияти, ҳаёт тарзи, дунёқараши бир-бирига яқин бўлган одамларнинг бир-бирини тушуниши, баҳамжиҳат бўлиб яшаши осон кечади. Бошқа томондан, оила қуриш масаласида бугун ёшларимизга катта эркинликлар берилган. Балки баъзи қизларимизнинг вақтида турмушга чиқмай, ўтириб қолишига ана шу эркинлик ҳам сабаб бўлаётгандир. Бу ўринда қизларни уч тоифага бўлиш мумкин. Биринчиси, ўзига бино қўйган қизлар. Улар ақлли, чиройли, рўзғор ишларида ҳам чаққонгина бўлишади. Улар ҳамиша шундай гўзал бўлиб қоламан, истаган пайтимда турмушга чиқа оламан, деб ўйлашади. Иккинчи тоифа қизлар ақллилик балосига учраган қизлардир. Улар куёвликка номзод йигитга жуда катта талаблар қўйишади. Унча-мунча йигитни менсимайдилар.\nАйниқса бундай қизлар ишда маълум муваффақиятга эришган бўлсалар бу нарса ҳам уларнинг турмуш қуришига монелик қилади. Учинчи тоифа қизлар эса оила қуришдан очиқ-ойдин чўчишади. Улар муҳаббат бобида алданиб қолган, ёки ноаҳил оилада, ота-она жанжалини кўравериб, бундан безган қизлардир. Улар оналарининг қандай азият чекаётганини кўриб, агар оила деганлари шунақа бўлса, турмушга чиқмаганим маъқул, деб ўйлашади ва турмуш қурмасликка ҳаракат қилишади. Шарқ оилаларида яна бир ҳолат бор. Бу кетма-кет бўйига етган қизларнинг турмушга чиқмай қолиб кетишидир. Тўнғич қиз вақтида турмушга чиқмаганлиги сабабли унинг сингиллари ҳам қолиб кетадилар. Бу ўринда ота-оналар оқилона йўл тутишлари керак. Умуман катталар қизларга яхши тарбия бериши ва оила қуриш лозимлигини тўғри тушунтириши керак.


"Қўқон-1912": Рақамлар тилга кирганда\n6 декабрь, 2017, 08:17\n"Қўқон-1912" жамоаси 2017 йилги Ўзбекистон чемпионати давомида қайд этилган натижалар, қизиқарли фактлар хусусида маълумот берди.\nЭнг кўп қайд этилган ҳисоб\n2017 йилги чемпионат давомида қўқонликлар иштирокидаги ўйинларда 12 хил ҳисоб қайд этилган. Жамоа еттита ўйинни 2:1 ҳисобида якунланган. Учта баҳсда шу ҳисобда ғалаба қозонилган бўлса, тўртта беллашувда рақибларга имконият бой берилган.\nБешта учрашув 1:1 ҳисобида интиҳо топган. Тўртта учрашувда 3:0 ҳисоби қайд этилган. Қолган натижалар қуйидагича: 1:0, 3:2, 0:0, 3:1, 2:0 икки мартадан, 4:2, 4:1, 5:2, 2:2 ҳисоблари бир мартдан қайд этилган.\nМавсум давомида қўқонликлар олтита ўйинда рақиблар дарвозасига йўл топа олишмади, Бу баҳсларнинг иккитасида ҳисоб очилмади. Қолган 24 та учрашувларда футболчилар гол уришни уддалашди. Ўз навбатида олтита ўйинда "Қўқон-1912" дарвозаси дахлсизлигини сақлаб қолилган.\nХет-трик ва дубллар\nСуҳроб Бердиев битта ўйинда учта гол урган жамоанинг ягона футболчиси бўлиб турибди. Бердиев 7-тур доирасидаги “Металлург”га қарши кечган ўйинда бекободликлар дарвозасини уч марта аниқ нишонга олди.\nБундан ташқари, жамоа тўпурари “Шўртан” билан Қўқонда бўлиб ўтган учрашувда рақиб дарвозасига иккита тўп киритган. Носир Отақўзиев ҳам ушбу мавсумда бир марта дублга эришди. Жамоа сардори “Нефтчи” дарвозасини бир ўйинда икки бор аниқ нишонга олган.\nЯкунига етган мавсумда "Қўқон-1912" футболчилари рақиблар дарвозасига беш марта пенальтидан тўп киритишди. Барча пенальтиларни Мурод Холмуҳаммедов амалга оширган. Холмуҳаммедов “Сўғдиёна”га қарши ўтказилган ҳар икки учрашувда ҳам пенальтидан гол урган.\nЖамоа биринчи даврада қаторасига 11 та учрашувда мағлубиятга учрамади. Бундан ташқари, қаторасига 14 та учрашувда рақиб дарвозасига тўп киритилди. Биринчи даврада футболчилар сафардаги ўйинларнинг бештасида (кетма-кет бешта ўйин) мағлубиятга учрашмаган.


“Ўзбекнефтгаз” АЖ Бошқаруви раиси АҚШнинг “Air Products and Chemicals, Inc.” компанияси ижрочи вице-президенти билан учрашди - Darakchi\n“Ўзбекнефтгаз” АЖ Бошқаруви раиси АҚШнинг “Air Products and Chemicals, Inc.” компанияси ижрочи вице-президенти билан учрашди\nИҚТИСОДИЁТ 08.09.2021, 15:05\n“Ўзбекнефтгаз” АЖ Бошқаруви раиси Меҳриддин Абдуллаев ва АҚШнинг “Air Products and Chemicals, Inc.” компанияси ижрочи вице-президенти Самир Серхан\nўртасида учрашув бўлиб ўтди.\nУчрашувда томонлар нефть ва газ саноатида қўшма инвестиция лойиҳаларини амалга ошириш, жаҳон энергетика ва нефть-газ кимёси бозорининг ҳозирги ҳолати ва ривожланиш тенденциялари бўйича бир қатор масалаларни муҳокама қилишди.\nШунингдек, “Ўзбекнефтгаз” AЖ раҳбарияти томонидан хорижий ҳамкорларга Ўзбекистон Республикаси нефть ва газ соҳасида амалга оширилаётган ислоҳотлар ҳақида маълумот берилди.\n“Air Products” компанияси минтақамиз ва мамлакатимизга бўлган катта қизиқишларини билдирар экан, Ўзбекистон Республикасидаги амалга оширилаётган ислоҳотларни қўллаб-қувватлашга тайёр эканликларини қайд этишди.\nТаъкидлаш жоизки, “Air Products” компанияси “Uzbekneftegaz GTL” заводида ҳаво ажратиш қурилмасини қурилишида иштирок этмоқда.\nШунингдек, хорижий томон Ўзбекистон Республикаси ҳудудида ноёб газлар ишлаб чиқариш заводи қурилишига ҳам қизиқиш билдирган.\nУчрашув якунида томонлар ҳамкорликни давом эттириш, шунингдек, биргаликдаги қайта ишлаш фаолиятнинг янги йўналишларини ривожлантиришга келишишди.\nМаълумот учун: “Air Products and Chemicals, Inc.” саноат газларини ишлаб чиқариш бўйича дунёдаги етакчи компаниялардан бири бўлиб, 75 йилдан буён жаҳон бозорида ўз фаолиятини давом эттирмоқда. 2019 йилда компаниянинг 50 та мамлакатда олиб бораётган ҳамкорлиги эвазига тушган савдо ҳажми 8,9 миллиард долларни, капиталлашуви эса 50 миллиард долларни ташкил этди.\nКомпаниянинг асосий фаолияти–атмосфера ва технологик газлар ва турли соҳалар учун тегишли ускуналар, шу жумладан, нефтни қайта ишлаш ва нефть-кимё, металлургия, электроника, озиқ-овқат ва ичимликлар ишлаб чиқаришдан иборат.\nMicrosoft раҳбари компаниядаги акцияларидан ярмини сотиб юборди. Сабаби...\n“Ўзбекнефтгаз”: Бошқаруви раиси “ТМК” компанияси Бош директори Игорь Корытько билан музокаралар ўтказди


АҚШда бўлиб ўтадиган халқаро танловда Ўзбекистон номидан қайси олий ўқув юрти қатнашади?\nЖорий йилнинг апрель ойида АҚШнинг Вашингтон шаҳрида Филипп Жессоп номидаги халқаро ҳуқуқшунослар мусобақаси ўтказилади. Унда мамлакатимиз вакиллари ҳам иштирок этади.\nОсиё тараққиёт банкининг минтақавий департаменти директори ўзгарди\nВернер Липак Осиё тараққиёт банкининг Марказий ва Ғарбий Осиё бўйича департаменти бош директори этиб тайинланди. Ундан олдин бу лавозимни Шон О’Салливан эгаллаб турганди. Бу ҳақда ОТБ матбуот хизмати хабар берди.\nЎзбекистон терма жамоаси ярим финалга йўл олди\nХитой Тайпейида давом этаётган футзал бўйича Осиё чемпионати чорак финалида Ўзбекистон футзал терма жамоаси бугун Вьетнамга қарши баҳс олиб бориб, 3:1 ҳисобида ғалаба қозонди.\nДастур ижросида хорижий банклар иштироки қандай?\n2017 йилги Инвестиция дастури доирасида Қишлоқ ва сув хўжалиги вазирлиги тизимида 13 та инвестициявий лойиҳа ҳаётга татбиқ қилинди.\nДунё эъзозидаги мерос\nЭзгулик ва ёвузликнинг азалий кураши янада кескинлашган, бугунги глобаллашув шароитида буюк мутафаккир бобомиз Алишер Навоийнинг замон ва макон билмас бадиий закосига ҳар қачонгидан ҳам кўпроқ эҳтиёж сезилмоқда. Зотан, беназир аждодимиз асарлари ҳаёт қомуси янглиғ башариятни ҳамиша тўғри йўлга бошлайди, эгри йўлнинг аянчли оқибатларидан сабоқ беради.\nАлишер Навоий ғазалларини ифодали ўқиганлар метро учун бепул жетон ва совғага эга бўлишди\nРеспублика болалар кутубхонаси вакиллари Тошкент метрополитени ходимлари ва Ўзбек Миллий академик драма театри актёрлари билан ҳамкорликда пойтахт метроси йўловчиларига Алишер Навоий шеъриятидан намуналар ўқиб беришни сўраб мурожаат қилди.\nАпрель ойидан бошлаб Самарқандда икки қаватли автобуслар қатнови йўлга қўйилади\nМаълумки, Тошкентда бундай автобуслардан аллақачон унумли фойдаланилмоқда. Улар воситасида шаҳарнинг диққатга сазовор жойлари бўйлаб ташкил қилинган экскурсия икки ярим соат давом этади. Саёҳат эса ҳар икки соатда “Ўзбекистон” меҳмонхонаси яқинидаги бекатдан бошланади.\nМинтақа бўйлаб таксини онлайн-буюртма қилиш бизнеси бирлашди\nАмериканинг “Uber” ва Россиянинг “Яндекс” компаниялари Россия, Беларусь, Қозоғистон ва бошқа қўшни давлатларда таксини онлайн-буюртма бериш бизнесини бирлаштирди. Бу ҳақда “Rusbase” ахборот манбаси хабар қилди.


Ота-оналар мажлисига Президент келди ёхуд Туркия Республикаси таълим тизимига бир назар – HURRIYAT\nОта-оналар мажлисига Президент келди ёхуд Туркия Республикаси таълим тизимига бир назар\n9 oy oldin Behzod 872\nАмалдаги таълим тизимига Туркияни ёруғ кунларга олиб чиққан Мустафо Камол Отатурк асос солган. Туркия таълим тизими мамлакат Конституцияси, таълим-тарбия тўғрисидаги қонунларга кўра, Миллий маориф вазирлигининг тузилиши ва вазифалари белгилаб берилган. Туркия Конституциясининг 42-моддасида: “Барча кишилар таълим-тарбия олиш ҳуқуқига эгадирлар”, деб ёзиб қўйилган ҳамда фуқароларнинг билим олиш ҳуқуқлари кафолатланган.\nТуркияда барча турдаги таълим тўлиқ давлат назоратида бўлиб, бундай назоратга кирмайдиган таълим-тарбия масканларини очиш мумкин эмас. Хусусий мактаблар ҳам давлат таълим стандартлари талабига мос келиши ва давлат дастурларини тўла бажаришга мажбур. Таълим босқичлари қуйидаги таркибга эга:\nЎрта таълим бошланғич таълимга таянган ҳолда, камида уч йил, умумий, касбий ва техник таълим муассасаларини ўз ичига олади.\nБошланғич таълим мактабгача тарбия босқичидан сўнг 2 қисмга: 5 йиллик бошланғич ва 3 йиллик ўрта мактаблар босқичига бўлинади. Ҳар икки босқичда ҳам мактабни битирганлик ҳақида ўқувчиларга аттестат берилади. Аҳоли сийрак ва тарқоқ қишлоқларда мактаб марказий қишлоқлардан бирида очилади, гуруҳлаштириш имконияти бўлмаган туманларда эса интернатлар типидаги ўқув муассасалари шаклига эга бўлади.\nОлий таълим — мамлакатда малакали касб мутахассисликларини, илмий тадқиқот ишлари олиб боришга қодир кишиларни етиштириб беради. Туркияда 160 дан ортиқ Олий таълим муассасалари мавжуд бўлиб, 104 таси давлат, 62 таси хусусий ҳисобланади. Туркия Болония жараёнига аъзо ва таълим сифати юқори, шунинг учун аксарият турк олийгоҳлари дипломи бутун жаҳонда тан олинади. Бу давлатда олий таълим одатда пуллик ҳисобланади. Агар талаба ўз қобилияти, иқтидори билан ўзини намоён этса, унга ҳомийлик ёки давлат стипендиялари асосида грантлар тақдим этилади. Олий таълимда 2 хил кўринишдаги стипендия мавжуд:\nСамарали таълим учун;\nДавлат томонидан тақдим этадиган стипендия.\nЛекин иккинчи кўринишдаги стипендияда ўқиган талаба ўқишни битиргач, ушбу маблағларни қайтариши лозимдир.\nБундан бир муддат олдин ижтимоий тармоқларда Туркия мактабларининг бирида оддий ўқувчи ва Президент билан боғлиқ қизиқ ҳолат кузатилгани ҳақида маълумот тарқалганди.\n“Қўнғироқ чалиниб синфга устоз кириб келди. У болалар билан саломлашгач ўтиришга рухсат берди. Кейин партада тизилиб ўтирган ўқувчиларга бир-бир қараб чиққач, қатъий оҳангда эълон қилди:\n— Келаси ҳафтанинг шанба куни ота-оналар мажлисини ўтказамиз. Мажлисга ҳар бир ўқувчининг отаси ёки онаси келиши шарт. Чунки ҳар бирлари билан алоҳида-алоҳида суҳбат бўлади.\n— Менинг отам келади.\n— Менинг онам келади, отамнинг вақти йўқ, — чуғурлашиб кетди болалар.\nФақатгина ўрта қаторнинг энг сўнгги партасида ўтирган болакай чуқур хўрсинди-ю, индамади. Чунки унинг на отаси, на онаси бор. Ёлғизгина бувиси эса кекса, мактабга етиб келишга мадори етмайди. Болакайнинг ўйчан юзи хаёлига келган фикрдан ёришиб кетди: “Топдим, мен васийликка мамлакатимиз Президентини айтаман. Ахир у юрт отаси, демак, менинг ҳам отам. Биламан, у болаларни жуда яхши кўради”…\nБирмунча аввал Туркия телерадиокомпанияси уюштирган 38-болалар байрами иштирокчиларини президентлик Куллиясида қабул қилганди. Уларни ҳар бири билан, ўз боласидай, меҳр билан сўрашганди. Ўшанда Эрдўған жаноблари болаларнинг беғубор нигоҳларига тикилиб: “Болалари бўлмаган дунё қанчалик қуруқ, жонсиз ва маъносиз, ҳатто, хаёл ҳам қила олмайман, энг соф, энг тоза севги болаларнинг кўзларида, юзларида ва кичик қўлларида мавжуд”, деганди…\nДемир қатъий ишонч билан Президентга мактуб ёзишга киришди. Мактубда ота-оналар мажлисининг мақсади, унинг қачон ва қайси вақтда бўлишини ёзгач, бош ҳарфлар билан: “Менинг ота-онам йўқ. Шу боис Сиз жаноби олийларидан ўша мажлисга келишингизни ва менинг васийим бўлишингизни сўрайман. Биламан, болаларга бўлган чексиз меҳрингиз боис, мен етимчага вақт топа оласиз”, деб мактубини тугатди. Албатта, устози ёрдамида… Устози хатнинг устига давлат раҳбари манзилини ёзиб, почта қутисига ташлади…\nМажлис бошланди. Болакай умид билан синф эшигига кўз ташлар, юраги хавотир ва ҳаяжон билан дукуллаб урарди. Ниҳоят… ниҳоят боланинг кўзлари чарақлаб, ўрнидан туриб кетди. Чунки рўпарасида ўзи ҳар доим телевизорда кўриб юрган Туркия мамлакатининг Президенти — Ражаб Таййиб Эрдўған жилмайиб турарди. “Сен менинг ўғлимсан, ўксима”, деди у болакайни қучиб…\nБу оддий бир боланинг мактубини назардан қолдирмаган, унинг ўксик қалбига малҳам бўлишни истаган Туркия Президентининг халқига, юртига бўлган улкан муҳаббати эди.\nЎзбекистон Журналистика ва\nоммавий коммуникациялар университети талабаси.\nPrevious Дунёдаги “ёпиқ давлат”\nNext Швед академиясининг тонгги қўнғироғи


Британ атом сув ости кемаси Гибралтар қирғоқларида савдо кемаси билан тўқнашиб кетди\nЯнги атом сув ости кемаси HMS Ambush Гибралтар қирғоқлари яқинида савдо кемаси билан тўқнашиб кетди, дейилмоқда Буюк Британия мудофаа вазирлиги берган хабарда.\n"Тахминан, соат 13.30да Astute синфидаги HMS Ambush сув ости кемаси сув остига чўкиш ва ўқув манёврларини бажаришда Гибралтар қирғоқлари яқинида савдо кемаси билан тўқнашиб кетди. Биз савдо кемаси билан алоқа қилиб турибмиз, дастлабки маълумотларга кўра, унга зиён етмаган", дейилди вазирликда.\nМудофаа вазирлигида сув ости кемасига ташқи шикастлар етгани, бироқ ядровий куч қурилмаси ва экипажга шикаст етмагани айтилди.\nТаъкидланишича, воқеа тергов қилина бошланган.\nHMS Ambush сув ости кемаси қурилиши 2003 йилда бошланган, 2013 йилда у Буюк Британия ҳарбий-денгиз кучлари сафига ўтказилган. Кема 7400 тонна сув сиғимига эга ва 38 та торпедо ва ракета олиб юриши мумкин.


Материаллар Август 2019 йил » Ёшлик илҳомлари...\nEsdalik.uz - ёшлик илҳомлари » Материаллар Август 2019 йил\nОсмон остидаги сир\nХайринисо худди ақлдан озган каби бошини чайқаб, эрининг ёқасига чанг солди:\n– Мени ўлдир! Мени ўлдирақол! Менга ит тегиб бўлди. Мен хор бўлдим. Нега бақрайиб турибсан. Гумонам сендан эмас… Сен ношудсан!\nАёл уввос тортиб йиғлади-да, ўзини эрининг оёғи остига ташлади. Икки дунёси қоронғу тортган Тўлқин танк карахт аҳволда, бояги хушҳолликдан асар ҳам қолмай ичган виноси бурнидан булоқ бўлиб гарангсираб турарди. Кайфи тарқаб, ҳуши учган Тўлқин танк бошига кирган оғриқдан иҳраб юборди. Аёлнинг хиёнат қилганини англаб, ўзини қўярга жой тополмай қолди. Ярадор арслондай ўкирди. Ерда ғужанак бўлиб ётган хотинини юзи аралаш тепиб юборди-да, ҳовли эшигидан кўчага отилиб чиқди. Боши оққан томонга йўл олди. У кўз ёшларини тутиб туролмас, бўғзида қон-зардоб оқиб ихрар, бу дунёда нималар бўлаётганини англаб-англамай тепалик томон югургилаб борарди. Ҳаллослаб, ҳарсиллаб бораркан нималардир деб ғулдирар, сўкинарди.\n≡ Ўзбек адабиёти / – Наср\nadmin дан 17:19, 26 августь 2019